qundao/data-zh-poetry huggingface dataset:
包参军登岱还访余海上将还四明因赠二律其二
作者：王世贞
朝代：明
体裁：七言律诗

客来身挟烟霞气，云宿天门最上头。夜半忽悬沧海日，封中倒泻绛河流。行时向子无婚嫁，归后宗生好卧游。为有故人馀兴在，不随风驭访丹丘。
包子以参军集见遗有答
作者：王世贞
朝代：明

忽展参军集，殊兼鲍照长。篇章自吴越，今古共齐梁。才岂人间尽，名容我辈狂。归来亦有作，不拟唤柴桑。
包山寺
作者：王世贞
朝代：明

山名从鲍靓，寺榜尚萧梁。地拥诸峰合，天容一刹藏。松楸深自老，橘柚早能香。随意尝僧供，支筇礼上方。
北使至有感
作者：王世贞
朝代：明

在野将成习，降心欲近禅。人来蓟门雨，吾醉阖闾天。未敢轻时事，终知短世缘。看他江畔柳，早晚弄云烟。
北僧行脚而携诸名士卷乞诗因赠之
作者：王世贞
朝代：明

参方一钵信心行，祗为诗编锡不轻。时至世尊须乞食，古来菩萨也求名。新怜江左多贫里，旧诧燕中有化城。千品莲花随事诵，劝师须是断无明。
北高峰望大江暮归即事
作者：王世贞
朝代：明

扪萝直上鹫峰头，缥缈平沙瞰碧流。匹练中分吴越地，双高对表帝王州。凭虚霁景骄相袭，入暝湖光炯不收。扶路啸歌那觉晚，丽谯清响滴银虬。
匡南王孙爽台
作者：王世贞
朝代：明

襄王意不怿，与客登兰台。倚醉纳雄风，披襟呼快哉。时无宋大夫，俊语为飘埃。朱邸出豫章，阿阁表崔嵬。瑶阶拔地起，宝楯中天开。一叶将秋气，疑自匡山来。沆瀣日夜零，注我芙蓉杯。一吸润枯肺，再举化浊胎。主人仍郢倡，和者皆仙才。笑彼吹与繁，日夕市尘埋。
十一月弇园红梅盛开偶成
作者：王世贞
朝代：明

仲冬垄梅发，繁英簇红霰。过意百花魁，翻疑百花殿。大小两黄鹂，公然吃花住。顷刻布同云，迷却来时路。
十一月弇园红梅盛开偶成·其一
作者：王世贞
朝代：明

仲冬垄梅发，繁英簇红霰。过意百花魁，翻疑百花殿。
十一月弇园红梅盛开偶成·其二
作者：王世贞
朝代：明

大小两黄鹂，公然吃花住。顷刻布同云，迷却来时路。
十七夜月独坐
作者：王世贞
朝代：明

有恨光难满，多愁挂却迟。凄凉洞庭树，迢递上林枝。故苑空机杼，深宫罢履綦。雁风团白露，愁杀独栖时。
十七夜饮月下因怀昨年亦淹此地
作者：王世贞
朝代：明

昨岁逢兹夕，徐方月下船。客途今又到，秋色去仍偏。岸帻风霜里，开尊鸿雁前。不堪频远望，南北总潸然。
十三夜步月过邻家饮作
作者：王世贞
朝代：明

抱痾适不乐，强起无何时。念此月色佳，那能恋床帷。徐步叩东邻，觞席犹未移。有酒但斟酌，焉问主人谁。奇阴间木石，幽光蔼庭墀。浴魄冰壶中，藻荇互参差。泠然清声发，安辨竹与丝。大化冶寓形，忧乐不须斯。顾言隗俄际，所得其庶几。
十二属·归思
作者：王世贞
朝代：明

梁苑辞兔耕，商丘罢猪牧。狗马病未已，龙蛇年可卜。世自饶虎冠，吾宁蹈猴沐。昼鼠饥猎床，昏鸡倦栖木。牛羊下来否，相从老空谷。
十二绝句送敬美弟闽中学政
作者：王世贞
朝代：明

一傲除书两挂冠，归云欲出洞门寒。凝空易作千原雨，承日还高五色翰。莫言时雨未平匀，西洒秦天东入闽。惟是钱塘一水地，至今犹有望霓人。七闽文物有容辉，吹律邹生事已非。欲向春风问消息，一时翘首问乌衣。千迭名山千迭青，五更风铎五更星。莫言池草今无梦，也要随君到幔亭。幔亭溪畔密藏云，曲曲清流皱縠文。火枣向来须已啖，前身可是武夷君。倚幰看云度武夷，霜皮古柏隐丛祠。诸生定有椒浆供，为读羊公堕泪碑。千林霞碎荔枝风，火齐堆盘万颗同。卢橘杨梅知不论，可能收得状元红。万安桥畔水曾波，紫蛎红瑶处处多。采得明珠堪把玩，莫教鱼目笑蹉跎。绛帷斜卷木兰舟，夹岸蛮音入棹讴。使者解书丁有尾，不妨行部下汀州。澹圃西连恬憺宫，香煤欲冷树号风。从他猿鹤相惊怨，自是冰心出处同。破寒三盏瓮头春，临到分离亦怆神。我厌长生君用世，可能终作耦耕人。右丞虽则恋清幽，五短元应让蜀州。记取玉矾书内句，莫容堂印挂心头。
十二绝句送敬美弟闽中学政·其一
作者：王世贞
朝代：明

一傲除书两挂冠，归云欲出洞门寒。凝空易作千原雨，承日还高五色翰。
十二绝句送敬美弟闽中学政·其七
作者：王世贞
朝代：明

千林霞碎荔枝风，火齐堆盘万颗同。卢橘杨梅知不论，可能收得状元红。
十二绝句送敬美弟闽中学政·其三
作者：王世贞
朝代：明

七闽文物有容辉，吹律邹生事已非。欲向春风问消息，一时翘首问乌衣。
十二绝句送敬美弟闽中学政·其九
作者：王世贞
朝代：明

绛帷斜卷木兰舟，夹岸蛮音入棹讴。使者解书丁有尾，不妨行部下汀州。
十二绝句送敬美弟闽中学政·其二
作者：王世贞
朝代：明

莫言时雨未平匀，西洒秦天东入闽。惟是钱塘一水地，至今犹有望霓人。
十二绝句送敬美弟闽中学政·其五
作者：王世贞
朝代：明

幔亭溪畔密藏云，曲曲清流皱縠文。火枣向来须已啖，前身可是武夷君。
十二绝句送敬美弟闽中学政·其八
作者：王世贞
朝代：明

万安桥畔水曾波，紫蛎红瑶处处多。采得明珠堪把玩，莫教鱼目笑蹉跎。
十二绝句送敬美弟闽中学政·其六
作者：王世贞
朝代：明

倚幰看云度武夷，霜皮古柏隐丛祠。诸生定有椒浆供，为读羊公堕泪碑。
十二绝句送敬美弟闽中学政·其十
作者：王世贞
朝代：明

澹圃西连恬憺宫，香煤欲冷树号风。从他猿鹤相惊怨，自是冰心出处同。
十二绝句送敬美弟闽中学政·其十一
作者：王世贞
朝代：明

破寒三盏瓮头春，临到分离亦怆神。我厌长生君用世，可能终作耦耕人。
十二绝句送敬美弟闽中学政·其十二
作者：王世贞
朝代：明

右丞虽则恋清幽，五短元应让蜀州。记取玉矾书内句，莫容堂印挂心头。
十二绝句送敬美弟闽中学政·其四
作者：王世贞
朝代：明

千迭名山千迭青，五更风铎五更星。莫言池草今无梦，也要随君到幔亭。
十二绝句送敬美弟闽中学政乡进士邹道甫以严君之命借听于余余实无得也不忍逆其意以二绝酬之·其一
作者：王世贞
朝代：明
体裁：七言绝句

子云有字何须问，摩诘无言转更难。请看佛堂方丈地，丛丛忍草蔓栏干。
十五夜于小祗园坐月作
作者：王世贞
朝代：明

纤阿应嘉候，祗园依化城。感此牟尼珠，扬光濯清泠。梵天白银桥，恍若燄摩升。清溪相环带，空水互晶荧。飞觞无遗憩，流霞湛然盈。顺风奏丝桐，袅袅发奇声。青松为我和，白云为我停。酒德将调浃，颓然玉山倾。披襟纳虚爽，万境皆光明。安能守空观，枯寂送馀生。
十五夜梦中作
作者：王世贞
朝代：明

落日长穿虎豹群，鸊鹈初淬五星文。羞言尺八专诸铁，不挂徐卿墓上云。
十五夜泊彭城无月呼酒既醉信口而歌成此一章
作者：王世贞
朝代：明

所至无可饮，欲邀中天月。此夜桂树寒，姮娥蔽瑶阙。玉兔寂无春，焉能天香发。群山青不断，一一随沦没。手酌自为欢，长歌入窈忽。安得扫妖氛，鞭鲸度溟渤。
十五年前与宋国李子定交于尊君前渠先生席上冬月走二千里见访乞先生志铭夜谈不胜感慨赋此为别
作者：王世贞
朝代：明

虚拟龙门在，诗书业已荒。无名借北海，有泪洒山阳。烛为清言短，杯从旧事长。汝才终世用，不碍鬓沧浪。
十六夜月不寐
作者：王世贞
朝代：明

瑶镜破疏枝，西风敞夕帷。流光岂不惜，圆景渐成亏。脉脉凭谁语，娟娟静自窥。故乡俱一点，含意暂教迟。
十六夜月徐荆州见枉作
作者：王世贞
朝代：明

欢宴申遥夕，疲薾辞请谒。故人从东来，今我思超忽。聊携一尊酒，相与陶嘉月。熹微破泱漭，冉冉出丛樾。是时初踰望，清可鉴毛发。虽复表亏端，幽晖殊未歇。玄鹤寥戾鸣，肃然惩栖鹘。敢以斗柄斜，辞君玉壶竭。携手仍与旋，清言至明发。
十六夜泊彭城与张给事廷槐月下小饮
作者：王世贞
朝代：明

此夜彭城月，清光万里寒。河流天地合，山色古今看。桂树香徐吐，金樽漏易残。与君聊一醉，途路失艰难。
十四夜复步月过从弟饮作
作者：王世贞
朝代：明

秋气日以佳，秋月垂当团。晚获徒步趣，相与复盘桓。剥啄惠连门，揽衣不及冠。呼妇出斗酒，手自裁肴餐。素旻溢清波，炯然濯肺肝。慨兹人间世，所受殊已难。安能需令节，谋客始为欢。白露下沾衣，北斗自阑干。远树出严钟，隐隐将就残。抚枕追往境，怅焉浩无端。
千丈万丈二峰
作者：王世贞
朝代：明

高峰扫地一万丈，低峰突兀千丈馀。三山琪树稍加汝，二华莲花恐不如。
千佛岩
作者：王世贞
朝代：明

仲璋感先志，诸王贪夙因。雕锼惭伎俩，刊削减嶙峋。千佛本非佛，一身犹幻身。云门拈出后，黄面少精神。
千秋行再赠殿卿
作者：王世贞
朝代：明

许生少小青门客，一日交游满东国。雕鹗秋盘九塞云，骅骝气压千群色。夭矫长虹挂银汉，浩荡高风来碣石。是时历下李攀龙，往往道汝文章伯。贞也乾坤昧夙昔，飞书莽苍神相识。蓟门红尘万杨柳，五马初停赵州守。酒徒零落声华尽，且复低眉事奔走。乍看恐失许赵州，胡为刺促不能休。要知肝胆酒边露，还是当年荆聂俦。清霜片片压羽曲，北斗插地河西流。有足肯蹑朱门履，独棹南天破盘水。未容魑魅快时人，尚有头颅辨山鬼。携手慷慨河梁篇，丈夫微名安足怜。眼前离合差挂意，此辈岂与千秋权。
午卧
作者：王世贞
朝代：明

亭午疏林黄鸟声，此身虽卧梦还惊。才名未了浮生事，踪迹空关异代情。天阔冥鸿双倦色，途穷老骥一悲鸣。艖符拟趁江梅水，可待莼鲈唤步兵。
半峰亭
作者：王世贞
朝代：明

不爱天上游，不爱人间住。爱此半峰间，卧看云来去。
华员外改南司马部分韵
作者：王世贞
朝代：明
体裁：古风

华君自返苏门啸，垂白公车待明诏。司农榷税力不任，愿得閒曹寄渔钓。朝游采石访李白，夕向金陵歌谢眺。长安冠盖者谁子，珥玉纡朱互矜耀。龙颔欲结千岁穴，青春已随东去曜。鹓雏高逝腐鼠吓，鹪鹩卑栖黄鹄笑。君家学士亦如此，碧山焚鱼尚年少。
华员外改南司马部分韵
作者：王世贞
朝代：明

华君自返苏门啸，垂白公车待明诏。司农榷税力不任，愿得閒曹寄渔钓。朝游采石访李白，夕向金陵歌谢眺。长安冠盖者谁子，珥玉纡朱互矜耀。龙颔欲结千岁穴，青春已随东去曜。鹓雏高逝腐鼠嚇，鹪鹩卑栖黄鹄笑。君家学士亦如此，碧山焚鱼尚年少。
华员外改南司马部分韵
作者：王世贞
朝代：明

忆昔岁在癸，我发初就弁。不以阿戎少，俾托阮公宴。以兹一分手，长思奉颜面。金闺幸同籍，未得展婉嬿。胡然重离别，翻令恨相见。归帆逐新水，落日在河县。殷勤戒尺素，愿将南归燕。
华周杞梁行
作者：王世贞
朝代：明

华杞感宾车，骈刀灿双缨。长驱荡莒师，千里不留行。岂为齐君死，肯负隰侯生。二婺争写哀，中夜不绝声。皇天为摧噫，百雉拉然崩。朋友自有心，夫妇自有经。始知乾坤大，不胜一寸诚。二绰岂不雄，惜哉殉淫朋。毋以鸿毛重，遂令泰山轻。
华太学邀过鸿胪卿王公慧山西园景物尤胜丽与俞比部曹山人同赋
作者：王世贞
朝代：明

屐齿何妨细雨过，主人缘客治岩阿。朱楼有势争霄汉，绮树无心长薜萝。迭石巧当山色阙，分泉别取水声多。编钱故是王家埒，唤作弇中奈我何。
华婿水部以事质余湖上小语竟别
作者：王世贞
朝代：明

白舫青门杨柳丝，湖中公事出偏迟。婆娑手板桓公府，应笑蓝田晚更痴。萧萧寒雨湿归航，片语离尊味更长。此别应须不惆怅，卫郎无病到膏肓。
华婿水部以事质余湖上小语竟别·其一
作者：王世贞
朝代：明

白舫青门杨柳丝，湖中公事出偏迟。婆娑手板桓公府，应笑蓝田晚更痴。
华婿水部以事质余湖上小语竟别·其二
作者：王世贞
朝代：明

萧萧寒雨湿归航，片语离尊味更长。此别应须不惆怅，卫郎无病到膏肓。
华婿水部病起赴官
作者：王世贞
朝代：明

卫郎别我去，玉立秋风前。自无膏肓疾，不待彦辅痊。观潮壮起色，策马蓟门烟。金掌出层霄，零露正纤圆。乞取芙蓉杯，归寿蓬莱仙。大江饶白云，南望更依然。我期临邛令，春江候楼船。
华存叔暨犹子幼圜数有慰和之咏聊此志答
作者：王世贞
朝代：明

华发萧萧卧涧阿，洛阳芳草自铜驼。穷来白璧甘萋菲，病起青灯废蓼莪。秋色尽饶归计早，阳春翻觉和人多。浚冲豪兴真垂尽，奈汝风流二阮何。
华山畿
作者：王世贞
朝代：明

华山畿，天地为情转，生人作鬼妻。上有石莲花，是侬洗头池。
华山青柯坪而上自昌黎窘后少登者二十年前于鳞至绝顶敬美今嗣武赋以壮之
作者：王世贞
朝代：明

青天陡绝青柯坪，谁复能从坪上行。千载犹烦华阴令，独游惟见济南生。莲花不作人间色，玉井长骄世外名。今日季方饶胜具，笑他韩子误垂铭。
华幼圜以古隶见贻赋此报谢仍乞书国风
作者：王世贞
朝代：明

鸟翮山头王次仲，鸿都门下蔡中郎。似分晋季鹅池墨，流作梁清练水香。柿叶过霜红满地，芭蕉含雨碧堆床。二南须为纵横写，老去风人有面墙。
卓光禄过我弇园有作聊倚赠
作者：王世贞
朝代：明

念尔真成汗漫游，烟波一艇傲深秋。从探茂苑名山尽，且为愚溪少日留。彩笔老凭添气象，青鞋轻自吐风流。题桥剩有王孙字，时复摩娑缓别愁。
卓澄甫光禄邀汪司马及仲季诸社友大会西湖南屏选伎征声分韵赋诗伯玉以高字韵见寄俾余同作得二首
作者：王世贞
朝代：明

一时江左擅风骚，遂使湖山应接劳。花坞乱扶卿月上，筚门孤掩客星高。纵呼陶令愁难入，不学苏生醉始逃。若问弇园佳胜事，翛然坐对一方袍。秋半南屏景更饶，六桥新水碧于醪。社中名胜推三雅，湖上诗篇斗两高。客重王孙骄自得，操成司马兴逾豪。非缘彦辅书生语，老去风流付尔曹。
卓澄甫光禄邀汪司马及仲季诸社友大会西湖南屏选伎征声分韵赋诗伯玉以高字韵见寄俾余同作得二首·其一
作者：王世贞
朝代：明

一时江左擅风骚，遂使湖山应接劳。花坞乱扶卿月上，筚门孤掩客星高。纵呼陶令愁难入，不学苏生醉始逃。若问弇园佳胜事，翛然坐对一方袍。
卓澄甫光禄邀汪司马及仲季诸社友大会西湖南屏选伎征声分韵赋诗伯玉以高字韵见寄俾余同作得二首·其二
作者：王世贞
朝代：明

秋半南屏景更饶，六桥新水碧于醪。社中名胜推三雅，湖上诗篇斗两高。客重王孙骄自得，操成司马兴逾豪。非缘彦辅书生语，老去风流付尔曹。
单家桥赠杨柳
作者：王世贞
朝代：明

十五年前杨柳条，轻阴绿遍单家桥。而今髡尽如僧老，却怪行人鬓早彫。
南乡子·怨欢
作者：王世贞
朝代：明

薄行总难熬。刚把黄昏醉玉箫。妾似凤凰桥下月，空捞。郎似初三十八潮。猛见旧鲛绡。几点飞红晕翠涛。点起那筹和泪滴，心苗。火片真情冷地消。
南和道中
作者：王世贞
朝代：明

流水湾环去马迟，淡黄斜日印沙陂。枫人虽老稻孙少，不到江南应不知。
南岷山歌为御史大夫南充王公作
作者：王世贞
朝代：明

君不见古皇鸿濛时，参井星精夜堕地。化为南岷山，山高八千丈，力奠金维控西裔。芙蓉片片青霞叠，中含太始以来雪。九井遥吞灌口烟，三峰倒映峨眉月。鶱飞凤仪，蜿蜒回龙。星斗夕亏，风雷昼封。挺孤碧之峭削，郁群苍以巃嵷。下有寒泉漱芳玉，谁云出山令泉浊。泻作嘉陵江水声，日夜潺湲映天绿。山人少时此山居，薜萝裳壁云储胥。时吟蜀肆君平易，不著临邛司马书。北山无猿鹤，东山有苍生。以兹拂衣出，聊作应世行。为雨为云润七泽，䇄然岂负兹山色。麟阁今标如砺功，龙门复表回澜力。南岷山，何足拟，从兹以西二十四万里。昆崙中天作天柱，山人之名亦如此。
南昌饶生善医余友王茂才有隐疾能起之索二绝句一韵以赠
作者：王世贞
朝代：明

探囊得秘药，投杖已沈痾。试语天帝栎，论功应孰多。博得群珠赠，王郎起卧痾。如逢魏侯疾，转见赐车多。
南昌饶生善医余友王茂才有隐疾能起之索二绝句一韵以赠·其一
作者：王世贞
朝代：明

探囊得秘药，投杖已沈痾。试语天帝栎，论功应孰多。
南昌饶生善医余友王茂才有隐疾能起之索二绝句一韵以赠·其二
作者：王世贞
朝代：明

博得群珠赠，王郎起卧痾。如逢魏侯疾，转见赐车多。
南昌龙沙辅国挽章
作者：王世贞
朝代：明

圣朝江介数亲贤，屈指俄成剑化年。不雨西山愁自暝，陨星南斗气空悬。淮王丹灶宛犹在，子政青藜寒更燃。眉寿似公何所恨，祗应惆怅石函篇。
南明卷为刺史封中丞孙翁题
作者：王世贞
朝代：明

有凤含灵文，五色正葳蕤。矫翼西南天，流彩于滇池。政成感神雀，荣名垂碧鸡。非无圣人德，为祥不逮时。歌舞乐尧年，梧竹表馀栖。有子字鹓雏，阿阁朝见仪。出者庆来章，处者颂黄离。请看罗施国，处处生光辉。
南轩远眺示王令
作者：王世贞
朝代：明

凭轩此高眺，眼底意苍然。一气千江合，孤踪万象先。席移将堕石，琴起欲飞泉。不分王明府，能令胜地专。
博兴止宿即景
作者：王世贞
朝代：明

下博城空生晚烟，黄茅白苇秋茫然。鱼鹰猎水贪不定，雁奴践更穷可怜。岂无西郊乾走马，亦有东陂宽放船。醉人眼鼻捩轩冕，耐可杖头挑百钱。
博罗张子孟奇通春秋以文名岭外久矣今年秋将偕计北上薄游南雍出所业贽余俄尔言别挹注之情黯然对深时赵少宰有二律送之余亦次焉
作者：王世贞
朝代：明

白门喧鹊胜啼乌，客有张卿美且都。早日罗浮占紫气，尔时南海至明珠。应徐欲尽吾真老，籍湜能来意未孤。不独天人三策就，春秋繁露似君无。鸡鸣山翠郁嵯峨，得一龙门便已多。平子两都仍赋草，曲江千载更贤科。春风拂坐堪余主，秋水浮槎柰尔何。若向翘材馆中问，扫厅丞相待谁过。
博罗张子孟奇通春秋以文名岭外久矣今年秋将偕计北上薄游南雍出所业贽余俄尔言别挹注之情黯然对深时赵少宰有二律送之余亦次焉·其一
作者：王世贞
朝代：明

白门喧鹊胜啼乌，客有张卿美且都。早日罗浮占紫气，尔时南海至明珠。应徐欲尽吾真老，籍湜能来意未孤。不独天人三策就，春秋繁露似君无。
博罗张子孟奇通春秋以文名岭外久矣今年秋将偕计北上薄游南雍出所业贽余俄尔言别挹注之情黯然对深时赵少宰有二律送之余亦次焉·其二
作者：王世贞
朝代：明

鸡鸣山翠郁嵯峨，得一龙门便已多。平子两都仍赋草，曲江千载更贤科。春风拂坐堪余主，秋水浮槎柰尔何。若向翘材馆中问，扫厅丞相待谁过。
博罗张子孟奇通春秋以文名岭外久矣今年秋将偕计北上薄游南雍出所业贽余俄尔言别挹注之情黯然对深时赵少宰有二律送之余亦次焉倪驾部船政为十世利太宰纪录且有特命而仅守抚州于其行得二律勉之·其一
作者：王世贞
朝代：明
体裁：七言律诗

戈船报政一时新，上考书封迥绝伦。仅将内史酬康乐，谁为东吴借寇恂。行部德星毋厌数，劝农春雨不愁贫。若语进贤应上赏，于今魏相许何人。
卢使君君万手植一松百花洲且侑以诗走笔奉谢
作者：王世贞
朝代：明
体裁：七言律诗

万卉当春不敢开，孤松瞥见使君栽。犹惊柏府霜威重，似挟天门雨色来。陶令尽堪归后抚，嵇生未许醉时颓。悬知满树秦风在，中夜龙吟首重回。
卢使君君万手植一松百花洲且侑以诗走笔奉谢
作者：王世贞
朝代：明

万卉当春不敢开，孤松瞥见使君栽。犹惊柏府霜威重，似挟天门雨色来。陶令尽堪归后抚，生未许醉时颓。悬知满树秦风在，中夜龙吟首重回。
卢龙署中偶成
作者：王世贞
朝代：明

朱帘翠箔过杨花，睡起中庭日未斜。却似深闺娇小妇，楼头痴坐怨天涯。
卢龙署中有寄
作者：王世贞
朝代：明

山城小雨鹧鸪啼，杨柳辞寒绿正齐。我梦春闺独不见，怕乘云雨问辽西。
卧病同舍弟於小祗园栖止承淳父以法语见讯率尔有答
作者：王世贞
朝代：明
体裁：五言律诗

自缘衰相现，敢学净名身。室总无天女，经唯对世亲。空花来处失，池草幻馀新。解作门中语，君非第二人。
卧病掩关即事有感示友人
作者：王世贞
朝代：明

三旬不冠栉，始可称閒居。衰至颇知疾，懒来兼废书。悠然紫薇静，时见白云舒。稚子争为傲，穷交也自疏。卿应用卿法，吾亦爱吾庐。鸡黍从耕有，莺花逐梦除。子桑今自得，泄柳古何如。莫作时名拟，身拚齿颊馀。
卫河八绝
作者：王世贞
朝代：明

击汰荡金波，流光起千鬣。仰看云间质，如钩带残堞。河流曲曲转，十里还相唤。那比下江船，扬帆忽不见。前望渡口驿，行行转相隔。非关驿路移，应是侬心迫。十五谁家女，红妆娇自多。低头浣衣坐，不解听吴歌。欸乃橹声低，来船坐自移。无须苦相羡，各有去来时。人家半侵河，屋后晒渔网。夜深唤小妇，篝灯听波响。青青河畔柳，萧索半无枝。为是轻攀折，非关赠别离。人云风波恶，风波信自恶。生长在家乡，那得容华落。
卫河八绝·其一
作者：王世贞
朝代：明

击汰荡金波，流光起千鬣。仰看云间质，如钩带残堞。
卫河八绝其七
作者：王世贞
朝代：明
体裁：五言绝句

青青河畔柳，萧索半无枝。为是轻攀折，非关赠别离。
卫河八绝其三
作者：王世贞
朝代：明
体裁：五言绝句

前望渡口驿，行行转相隔。非关驿路移，应是侬心迫。
卫河八绝其五
作者：王世贞
朝代：明
体裁：五言绝句

欸乃橹声低，来船坐自移。无须苦相羡，各有去来时。
卫河八绝其八
作者：王世贞
朝代：明
体裁：五言绝句

人云风波恶，风波信自恶。生长在家乡，那得容华落。
卫河八绝其六
作者：王世贞
朝代：明
体裁：五言绝句

人家半侵河，屋后晒渔网。夜深唤小妇，篝灯听波响。
卫河八绝其四
作者：王世贞
朝代：明
体裁：五言绝句

十五谁家女，红妆娇自多。低头浣衣坐，不解听吴歌。
卫河四首
作者：王世贞
朝代：明
体裁：五言绝句

河流曲曲转，十里还相唤。那比下江船，扬帆忽不见。
卫河夜汎
作者：王世贞
朝代：明

卫河秋望接天回，大艑高帆拥月来。为问乘槎诸汉使，几人元是谪仙才。白波如练掣长空，上下银河一色通。歌罢朝来新乐府，满天寒色起丹枫。
卫河夜汎·其一
作者：王世贞
朝代：明

卫河秋望接天回，大艑高帆拥月来。为问乘槎诸汉使，几人元是谪仙才。
卫河夜汎·其二
作者：王世贞
朝代：明

白波如练掣长空，上下银河一色通。歌罢朝来新乐府，满天寒色起丹枫。
卮语二首
作者：王世贞
朝代：明

贵为掾，三语荐。贫为客，万言策。饱欲死，长三尺。饥欲死，东方朔。厕中鼠，空仓雀。卵有毛，马生角。巧抱瓮，愚炙毂。真渐离，假孙叔。叶公龙，淳于鹄。矢欲直，钩欲曲。归去来，卧空谷。世间事，那有此。齐国王，卒饿死。沛亭长，作天子。岁百战，垂千祀。并六合，传二世。厕中人，断君头。堂下客，代君侯。魏冉走，刚成入。白起逝，安平出。吕易嬴，政僇韦。歇在楚，亦如之。臣相君，窃其母。君僇臣，弑其父。人既工，天亦巧。唶何为，日胶扰。
卮语二首·其一
作者：王世贞
朝代：明

贵为掾，三语荐。贫为客，万言策。饱欲死，长三尺。饥欲死，东方朔。厕中鼠，空仓雀。卵有毛，马生角。巧抱瓮，愚炙毂。真渐离，假孙叔。叶公龙，淳于鹄。矢欲直，钩欲曲。归去来，卧空谷。
卮语二首·其二
作者：王世贞
朝代：明

世间事，那有此。齐国王，卒饿死。沛亭长，作天子。岁百战，垂千祀。并六合，传二世。厕中人，断君头。堂下客，代君侯。魏冉走，刚成入。白起逝，安平出。吕易嬴，政僇韦。歇在楚，亦如之。臣相君，窃其母。君僇臣，弑其父。人既工，天亦巧。唶何为，日胶扰。
即事
作者：王世贞
朝代：明

上元灯火不须奢，自有幽情领物华。踏遍东城清夜月，安家园里探梅花。
即事
作者：王世贞
朝代：明

出语脍一世，不受儿辈悦。总为般若河，雅无文士筏。圣如薄伽梵，狂如阿阇世。顺逆虽有殊，从儿得初地。
即事
作者：王世贞
朝代：明

夜雨㶁㶁来，与漏相终始。不惊少年卧，偏滴老人耳。陆沈渐相迫，天漏犹未已。西邻晓炊罢，白粥清映底。今年犹自可，明年饮寡水。东舍得顺风，号呼应鞭棰。可怜征求骨，共作鱼鳖饵。忽逢黄冠客，叩门谈玄理。烧金事已谬，辟谷谋可耻。那能一身活，坐看群黎死。
即事
作者：王世贞
朝代：明

文皇卜鼎古燕中，三见明堂象魏崇。禳火新开属玉观，祠釐别起甘泉宫。楚江云拥千章下，蜀岭天排万树空。未论岧峣回北斗，即防摇曳动秋风。未央双阙尚逶迤，谁诵班生赋里辞。今日天心悬北极，向来民力尽西垂。通侯缋币贫难荐，少府黄金横不支。拟助曼容殊薄禄，将从卜式鲜高赀。
即事
作者：王世贞
朝代：明

爱弟不赴官，顽儿不登第。世法若小亏，于我乃私慰。积阴乍收豁，春风满天地。大家团圞头，相与明得意。得意者为何，共此恬憺味。
即事·其一
作者：王世贞
朝代：明

出语脍一世，不受儿辈悦。总为般若河，雅无文士筏。
即事·其一
作者：王世贞
朝代：明

文皇卜鼎古燕中，三见明堂象魏崇。禳火新开属玉观，祠釐别起甘泉宫。楚江云拥千章下，蜀岭天排万树空。未论岧峣回北斗，即防摇曳动秋风。
即事·其二
作者：王世贞
朝代：明

圣如薄伽梵，狂如阿阇世。顺逆虽有殊，从儿得初地。
即事·其二
作者：王世贞
朝代：明

未央双阙尚逶迤，谁诵班生赋里辞。今日天心悬北极，向来民力尽西垂。通侯缋币贫难荐，少府黄金横不支。拟助曼容殊薄禄，将从卜式鲜高赀。
即事三绝
作者：王世贞
朝代：明

阖闾城外闪旌旗，荡寇楼船十万师。为问幕中诸上客，何人不揖羽林儿。欲提长剑斩长鲸，归拥春农海畔耕。纵有微勋麟阁上，柏梁先逊侍中名。护军旌传有光辉，马首黄金意气归。挑尽机头红女泪，又劳天子赐春衣。
即事三绝·其一
作者：王世贞
朝代：明

阖闾城外闪旌旗，荡寇楼船十万师。为问幕中诸上客，何人不揖羽林儿。
即事三绝其三
作者：王世贞
朝代：明
体裁：七言绝句

护军旌传有光辉，马首黄金意气归。挑尽机头红女泪，又劳天子赐春衣。
即事三绝其二
作者：王世贞
朝代：明
体裁：七言绝句

欲提长剑斩长鲸，归拥春农海畔耕。纵有微勋麟阁上，柏梁先逊侍中名。
即事书怀二章
作者：王世贞
朝代：明

四十不足三十馀，如何辄拥连城居。以兹但饮淄流水，不敢时通政府书。旦暮移文如湿束，东西手板同驱逐。何武公然欲露章，山涛久矣忘除目。宁使鲛龙困蝼蚁，岂容燕雀知鸿鹄。任他牙爪日纷纷，难向青山攫白云。我自安排容足处，裁诗先属太茅君。十年对客归去来，往往坐被商山咍。使君嚄唶不自了，知我者谁御史哉。吴中风土殊不恶，葑田虽微给衣药。那能请急淹岁时，便可逃荣老丘壑。骠骑终输第五名，仆射难胜酒杯乐。躬耕手钓骄未能，学书学剑慵无成。唯应侍膳春朝后，饱看云霞弄太清。
即事书怀二章·其一
作者：王世贞
朝代：明

四十不足三十馀，如何辄拥连城居。以兹但饮淄流水，不敢时通政府书。旦暮移文如湿束，东西手板同驱逐。何武公然欲露章，山涛久矣忘除目。宁使鲛龙困蝼蚁，岂容燕雀知鸿鹄。任他牙爪日纷纷，难向青山攫白云。我自安排容足处，裁诗先属太茅君。
即事书怀二章其二
作者：王世贞
朝代：明
体裁：古风

十年对客归去来，往往坐被商山咍。使君嚄唶不自了，知我者谁御史哉。吴中风土殊不恶，葑田虽微给衣药。那能请急淹岁时，便可逃荣老丘壑。骠骑终输第五名，仆射难胜酒杯乐。躬耕手钓骄未能，学书学剑慵无成。唯应侍膳春朝后，饱看云霞弄太清。
即事偶成
作者：王世贞
朝代：明

阊阖兵戈乌夜啼，蓟门禾黍雉朝飞。北人愁北欲南去，南人愁南不敢归。不分朝回只晏眠，春逢雨雪压花天。邻家禁酿罢开市，赢得囊中无酒钱。
即事偶成·其一
作者：王世贞
朝代：明

阊阖兵戈乌夜啼，蓟门禾黍雉朝飞。北人愁北欲南去，南人愁南不敢归。
即事偶成·其二
作者：王世贞
朝代：明

不分朝回只晏眠，春逢雨雪压花天。邻家禁酿罢开市，赢得囊中无酒钱。
即事呈邢邵二医
作者：王世贞
朝代：明

春朝视膳罢，次第检方书。薄宦人皆有，穷愁老自如。枕移啼鸟后，杯到落花初。况是谈诗懒，无劳客起予。麦雨冷将热，庭花朝自昏。渔樵初入耳，鸟雀已窥门。不论宦情薄，祇言医道尊。年来秫田歉，为尔罄芳樽。
即事呈邢邵二医·其一
作者：王世贞
朝代：明

春朝视膳罢，次第检方书。薄宦人皆有，穷愁老自如。枕移啼鸟后，杯到落花初。况是谈诗懒，无劳客起予。
即事呈邢邵二医·其二
作者：王世贞
朝代：明

麦雨冷将热，庭花朝自昏。渔樵初入耳，鸟雀已窥门。不论宦情薄，祇言医道尊。年来秫田歉，为尔罄芳樽。
即事寄戚将军
作者：王世贞
朝代：明

岁庚在午旄头灭，太社摐金帝受俘。珍重运筹三相国，坐谈生致五单于。分茅不杀诸侯礼，互市全胜列郡租。北阙请缨神自王，穷山卫虎识愁无。联翩宫锦蔽韦韝，天马峰驼贡不休。导引频劳典属国，论封先数大长秋。中朝断绌王恢议，漠北能无结赞谋。三辅渔阳知最切，莫容烽火动神州。
即事寄戚将军·其一
作者：王世贞
朝代：明

岁庚在午旄头灭，太社摐金帝受俘。珍重运筹三相国，坐谈生致五单于。分茅不杀诸侯礼，互市全胜列郡租。北阙请缨神自王，穷山卫虎识愁无。
即事寄戚将军·其二
作者：王世贞
朝代：明

联翩宫锦蔽韦韝，天马峰驼贡不休。导引频劳典属国，论封先数大长秋。中朝断绌王恢议，漠北能无结赞谋。三辅渔阳知最切，莫容烽火动神州。
即事戏呈子与
作者：王世贞
朝代：明

中朝露刺候辕门，何似清斋卧给园。海内诗名犹岳立，淮南幕府若云屯。折腰亦是书生事，垂手应为国士恩。白雪至今骄不得，青云依旧傍他尊。
即事效长庆体
作者：王世贞
朝代：明

一春文事颇从容，约略莺花不负侬。酒户消来甘下则，书家老去任偏锋。斋时自托阇黎钵，饭罢閒敲窣堵钟。唯有山僧知此趣，雨前茶绿解相供。
即事有感寄故张职方
作者：王世贞
朝代：明

燕中冰雪正磊砢，行人马头日駊騀。别驾那辞广柳车，中丞且进琅珰锁。牙旗甲帐少辉光，玉箸红颜泣数行。如渑酒在不得醉，悔不潦倒尚书郎。
即事题小亭
作者：王世贞
朝代：明

过雨山城绿欲齐，一群娇鸟踏枝低。不知谢豹今何处，应在春明门外啼。铃阁沈沈草檄稀，桑榆虽好傍斜晖。莫嗔腐鼠将鸱嚇，元是鹓雏出世非。
即事题小亭·其一
作者：王世贞
朝代：明

过雨山城绿欲齐，一群娇鸟踏枝低。不知谢豹今何处，应在春明门外啼。
即事题小亭·其二
作者：王世贞
朝代：明
体裁：七言绝句

铃阁沈沈草檄稀，桑榆虽好傍斜晖。莫嗔腐鼠将鸱吓，元是鹓雏出世非。
即事题小亭·其二
作者：王世贞
朝代：明

铃阁沈沈草檄稀，桑榆虽好傍斜晖。莫嗔腐鼠将鸱嚇，元是鹓雏出世非。
即席分韵送肖甫
作者：王世贞
朝代：明

高会几人共，潸然问所之。吾曹殊未已，世路渐难期。词赋云霄阔，经纶日月欺。三巴还百濮，姓字仗谁知。
即席赋得梨分韵无字
作者：王世贞
朝代：明

汉广偶萍实，南中饶木奴。上林还见品，大谷未全无。高露屑金掌，寒冰飞玉壶。长卿故游倦，消渴暂应苏。
即景二首
作者：王世贞
朝代：明

平林鸟惊新月，小巷犬吠松声。主人酉酒未解，稚子也倦逢迎。斜阳远山一抹，流水桃花几湾。橛头受风欺住，缸面且自偷闲。
即景二首·其一
作者：王世贞
朝代：明

平林鸟惊新月，小巷犬吠松声。主人酉酒未解，稚子也倦逢迎。
即景二首其二
作者：王世贞
朝代：明
体裁：六言诗

斜阳远山一抹，流水桃花几湾。橛头受风欺住，缸面且自偷闲。
却东西行
作者：王世贞
朝代：明

黄鹄从东来，饮啄且裴徊。不知将何意，延颈向我啼。渺渺行役子，三载客东沂。将托千仞风，及我万里归。耸身从之去，扶摇不支持。一举决云汉，再举历天池。敛翼下置我，乃在弱水西。弱水浩茫茫，终古日月迷。愿迩更成遥，为恩亦何施。不愿故乡归，不愿黄鹄来。但愿得美酒，日进百千卮。
历阳道中阻风
作者：王世贞
朝代：明

进步咫尺间，一落不复上。安得勒将军，为我牵百丈。
参省吴君挂冠之后以时难膺檄募兵耀武虎丘
作者：王世贞
朝代：明

元戎夹铍队，晴日试吴阊。吹绕千花发，旌从万树张。霜文散组练，海色满馀皇。谈笑飞书去，沧波定不扬。自尔龙韬偃，谁当羽扇麾。据鞍还草檄，横槊更谈诗。禄食群公擅，戎衣野客疑。功成不问赏，应向鲁连知。
参省吴君挂冠之后以时难膺檄募兵耀武虎丘·其一
作者：王世贞
朝代：明

元戎夹铍队，晴日试吴阊。吹绕千花发，旌从万树张。霜文散组练，海色满馀皇。谈笑飞书去，沧波定不扬。
参省吴君挂冠之后以时难膺檄募兵耀武虎丘·其二
作者：王世贞
朝代：明

自尔龙韬偃，谁当羽扇麾。据鞍还草檄，横槊更谈诗。禄食群公擅，戎衣野客疑。功成不问赏，应向鲁连知。
参议范君视事三日即出泰安过莱海还赍表而北赋此赠之
作者：王世贞
朝代：明

范叔倜傥士，南州多令声。忽如阮陈留，骑驴向东平。饮酒仅三日，翩然朝玉京。昨闻太岳来，呼吸通神明。题诗丈人石，万象俱峥嵘。东游观莱海，海水殊浅清。中有贯月槎，乘之汎蓬瀛。天门为君辟，河鼓扶道迎。莫采白榆钱，人间失岁星。水击九万里，倘其念南溟。尺鴳在衡藩，栖栖竟何营。
又代僧答
作者：王世贞
朝代：明

噇饭何妨香积饭，无尘一任世间尘。通身是口通身眼，口眼何曾赚世人。
又代子求赋得春字
作者：王世贞
朝代：明

柳色吴阊处处春，徵君门馆独松筠。别来綵笔堪谁健，书就玄经且未贫。煮茗江风回石鼎，扫藤花雨映纶巾。绿醽最是能娱客，可厌朝来问字频。
又别诸君
作者：王世贞
朝代：明

尊前北斗渐阑干，领取清歌半刻欢。列棹回波真自乐，一官行路未为难。
又得冰字
作者：王世贞
朝代：明

自拟仙舟问李膺，涛声寒压九河冰。愀然啸日思雄剑，忽尔垂天至大鹏。过客传书成诅楚，逢予颂酒尚如渑。请看寂寞华阳馆，海内何人有代兴。
又得洲字
作者：王世贞
朝代：明

莞尔心相慰，怆然思旧游。武昌情作柳，鹦鹉恨为洲。拂槛星河动，闻筝鸿雁愁。莫言春酒竭，大别是糟丘。
又得身字
作者：王世贞
朝代：明

飞刹頫嶙峋，超然万界新。法莲趺玉井，灵鹫捧金人。岂谓相逢地，俱成不住身。论文竟何日，挥手向迷津。
又戏为周生代送得情字
作者：王世贞
朝代：明

今朝送迁客，憔悴不胜情。莫怪愁看镜，蛾眉世总轻。
又答竺西子
作者：王世贞
朝代：明

春风病眼日摩娑，衣底牟尼在浊波。自是老夫明不得，君今明得待如何。
又赋得石头城
作者：王世贞
朝代：明

君今何处去，飞棹石头城。一堑分天阔，千山拱堞平。宅犹龙虎气，台忆凤凰名。好是张平子，还能赋两京。
又题庚寅元日
作者：王世贞
朝代：明

今岁庚寅旦，真成白虎樽。君王且莫发，乌鹊正争喧。
又题清凉台
作者：王世贞
朝代：明

别借金刚窟，微分室利场。羞他石卫尉，火宅号清凉。
友人毛仲章文学弃诸生隐居自适铜梁张使君有真逸之目须予诗阐之因成短歌一首
作者：王世贞
朝代：明

中丞积金倾五侯，有孙了不挂双眸。手携束书废箸出，日与西京数子游。自言生命无贵格，半幅青衫消不得。但可人传毛氏诗，何须色喜庐江檄。张卿采访过吴门，与生意气时相闻。手题真逸榜茅屋，又见华阳陶隐君。老夫月旦落人口，那用区区寻敝帚。纵汝于名未尽忘，不在身前在身后。
友人潘景升文成而屈于试慷慨将游北雍余以诗壮之且招之
作者：王世贞
朝代：明

自草西征就，何人不问潘。诸生争避席，六艺许登坛。邸近平津暖，台空易水寒。朱弦虽可贵，留向伯牙弹。蕴结长沙涕，追随邺下游。举头皆绛灌，何处着应刘。虎观虽堪美，鸿都莫浪投。菰芦天一曲，虚却李膺舟。
友人潘景升文成而屈于试慷慨将游北雍余以诗壮之且招之·其一
作者：王世贞
朝代：明

自草西征就，何人不问潘。诸生争避席，六艺许登坛。邸近平津暖，台空易水寒。朱弦虽可贵，留向伯牙弹。
友人潘景升文成而屈于试慷慨将游北雍余以诗壮之且招之·其二
作者：王世贞
朝代：明

蕴结长沙涕，追随邺下游。举头皆绛灌，何处着应刘。虎观虽堪美，鸿都莫浪投。菰芦天一曲，虚却李膺舟。
友雅堂为省亭宗侯题
作者：王世贞
朝代：明

不以朱弦贵，悠然山水期。千秋余尚友，二雅乃吾师。夙有文堪会，都无俗可医。自怜非长者，辙迹废追随。大雅久不作，知君夙尚深。屏除阿堵物，清得刹那心。有地非金埒，无弦祗素琴。正平未牢落，北海晚知音。
友雅堂为省亭宗侯题·其一
作者：王世贞
朝代：明

不以朱弦贵，悠然山水期。千秋余尚友，二雅乃吾师。夙有文堪会，都无俗可医。自怜非长者，辙迹废追随。
友雅堂为省亭宗侯题·其二
作者：王世贞
朝代：明

大雅久不作，知君夙尚深。屏除阿堵物，清得刹那心。有地非金埒，无弦祗素琴。正平未牢落，北海晚知音。
双双燕
作者：王世贞
朝代：明

廿年恩养，念暖幌雕笼，一时勾了。低声软语，泣别殢情京兆。无柰春山顿老。况冷断、如簧雅调。辞君岂为无鱼，叹汝难同凡鸟。惊起，钩帘浅照。见妩月初生，似他波俏。飘黄摧粉，总博绿愁红躁。谁破芸窗乍晓。怎忘得、双弯纤妙。知否御爱开元，鹦鹉墓傍新旐。
双柏
作者：王世贞
朝代：明

良宵坐来永，念此柏下雪。鹤氅时一过，亭亭如孤月。
双梅歌为方塘张封君赋
作者：王世贞
朝代：明

瑶台仙姝畏姚妒，化作君庭双玉树。大庾万条看更俗，陇头一阕吹不堕。张果鲵齿如编银，要与此树争丰神。飞觞三雅媚残月，摇笔词组开新春。有子移根奉温室，皎皎冰姿射霜日。莫言子作书生酸，要与君王调鼎实。
双溪涧
作者：王世贞
朝代：明

一泓蟹眼吐沫，双涧燕尾分流。人道渭清泾浊，俱从天柱西头。
双燕离
作者：王世贞
朝代：明

双燕若双剪，翩翾吴王宫。自愿同生死，岁岁掠春风。吴宫火起焚其雄，雌鸣啾啾入棘丛。曷不从新鳏翼，物微心重挑不得。今春共衔泥，明春黄口血漓漇。不如庐江小吏妇，犹胜会稽太守妻。
双行缠
作者：王世贞
朝代：明

两窝尖尖玉，秀出金莲花。生憎寘地上，腕臂作交加。
双鹤
作者：王世贞
朝代：明

饮啄行相引，栖鸣炯自如。主人饭脱粟，尔莫叹无鱼。
双鹤泉
作者：王世贞
朝代：明

双鹤摩天去，双泉为谁久。昨夜王乔过，山僧尔知不。
双鹿
作者：王世贞
朝代：明

空庭啮枯荄，悠然亦相乐。放尔长林中，应思向来错。
发自义兴由东九抵湖汊一首
作者：王世贞
朝代：明

扬舲出荆溪，溪流浩无尽。畴谓当萧辰，青山吐馀润。惊鳞发潜响，振羽横遥瞬。时见空翠来，焉知余榜进。乔木生午烟，场禾表秋信。茶叟携筐归，行歌渺然近。顾余若有适，壶浆当为引。明发从此辞，中宵衣时振。
发青州兵有感
作者：王世贞
朝代：明

闻道司空初奏凯，似传天子又推轮。人间白羽兵符峻，海上黄金剑气新。待发临淄七万户，横行即墨五千人。不知谁是封侯骨，矫首中原涕泪频。
叔子兑亭
作者：王世贞
朝代：明

宛宛帝女云，疑出巫山岫。过君草玄亭，芊眠入窗牖。便能呼季雅，相与赏此否。
叔宝约游武当不至欲按余诗作图聊尔次答且寓嘲
作者：王世贞
朝代：明

虚传消息到襄州，济胜唯应踏虎丘。金作嵾山空弄色，珠悬汉水不成投。还凭摩诘诗中画，写作宗生卧后游。必待他年婚嫁毕，桃花烂却武陵舟。
叠字峰
作者：王世贞
朝代：明

千尺霞笺灿烂，数行云篆横斜。莫惊此峰叠字，西去水亦成巴。
口号十首
作者：王世贞
朝代：明

儒童本来菩萨，大觉亦是金仙。其奈儿孙合闹，与说无始根缘。维摩夜来病热，千言万言不休。偶然刹那闭口，坐断天下舌头。有子莫习抱朴，无师难解参同。觅得生前一物，万古明月清风。玄奘欲从西返，道遇达摩东归。我已尽黜义相，百夹千像何为。香积钵底分饭，赵州垆头噇茶。吃了依然不会，问着只索瞒他。赵州行脚亦得，寒山散圣也奇。五叶莫嫌零落，五位已自支离。讲座清凉疏钞，禅宗临济评唱。不论伎俩有无，见了先吃十棒。铜龙自锁幽阙，白虎不借西邻。斋库烂钱一索，遣发上阳道人。梦后唤醒良知，静中养出端倪。举似瞿昙李老，曾止啼哭小儿。易掷千金大海，难抛万卷填胸。未敢望他干慧，且求暂落顽空。
口号十首·其一
作者：王世贞
朝代：明

儒童本来菩萨，大觉亦是金仙。其奈儿孙合闹，与说无始根缘。
口号十首·其七
作者：王世贞
朝代：明

讲座清凉疏钞，禅宗临济评唱。不论伎俩有无，见了先吃十棒。
口号十首·其三
作者：王世贞
朝代：明

有子莫习抱朴，无师难解参同。觅得生前一物，万古明月清风。
口号十首·其九
作者：王世贞
朝代：明

梦后唤醒良知，静中养出端倪。举似瞿昙李老，曾止啼哭小儿。
口号十首·其二
作者：王世贞
朝代：明

维摩夜来病热，千言万言不休。偶然刹那闭口，坐断天下舌头。
口号十首·其五
作者：王世贞
朝代：明

香积钵底分饭，赵州垆头噇茶。吃了依然不会，问着只索瞒他。
口号十首·其八
作者：王世贞
朝代：明

铜龙自锁幽阙，白虎不借西邻。斋库烂钱一索，遣发上阳道人。
口号十首·其六
作者：王世贞
朝代：明

赵州行脚亦得，寒山散圣也奇。五叶莫嫌零落，五位已自支离。
口号十首·其十
作者：王世贞
朝代：明

易掷千金大海，难抛万卷填胸。未敢望他干慧，且求暂落顽空。
口号十首·其四
作者：王世贞
朝代：明

玄奘欲从西返，道遇达摩东归。我已尽黜义相，百夹千像何为。
古乐府六解寿王夫人
作者：王世贞
朝代：明

夫婿宦东方，千骑最上头。夫婿归去来，素封千户侯。夫婿称邦君，夫人君夫人。内政肃不嚣，外政始如神。夫婿工治经，夫人工治生。为德于永嘉，争先仁义声。有子读父书，有妇代姑职。有孙复娟娟，美于双白璧。有橘大于斗，有桃大于升。二八更递侍，鼓簧复吹笙。三十帔已霞，五十鬓未秋。主夸百年案，客夸万年酬。
古乐府杂题二十绝 其一 湘妃竹
作者：王世贞
朝代：明

几点苔痕上翠筠，千秋长见泪痕新。从他帝子夸江渚，不是苍梧望里人。
古乐府杂题二十绝 其七 藏钩
作者：王世贞
朝代：明

花前彄戏巧争新，无奈些娘道便真。总为怯输浑不展，依然钩弋赵夫人。
古乐府杂题二十绝 其三 秦女卷衣
作者：王世贞
朝代：明

秦女吴妆玉不如，卷衣犹在五更初。休疑雨露无多点，关内离宫二百余。
古乐府杂题二十绝 其九 秋千
作者：王世贞
朝代：明

柔荑弱柳竞风流，荡漾颠狂不自由。却似侬家新孔雀，学飞横上树梢头。
古乐府杂题二十绝 其二 吴王试剑石
作者：王世贞
朝代：明

㸌尔青天一电流，山头白虎迥惊愁。不辞顽质长刳剖，相国功多也属镂。
古乐府杂题二十绝 其二十 春闺怨
作者：王世贞
朝代：明

何曾鹊印在龙荒，止许双蛾锁洞房。秋夜纵长犹有梦，无情无思对斜阳。
古乐府杂题二十绝 其五 贾佩兰出为段儒妻
作者：王世贞
朝代：明

愁向人间说汉宫，春歌字字咽春风。空怜透指金彄美，不及秦家照胆铜。
古乐府杂题二十绝 其八 蹴鞠
作者：王世贞
朝代：明

油场光软似凝脂，结社分弸各露奇。子政自夸新样好，宫中原不爱弹棋。
古乐府杂题二十绝 其六 探丸
作者：王世贞
朝代：明

月黑床头风雨鸣，五陵西去漏三更。贼曹休怪探丸事，自是人间有不平。
古乐府杂题二十绝 其十 春日独当垆
作者：王世贞
朝代：明

纤玉徐量琥珀卮，杏红衫子任风吹。公然解赠金条脱，赖是傍无犊鼻儿。
古乐府杂题二十绝 其十一 七宝避风台
作者：王世贞
朝代：明

七宝妆成百尺台，怯风阊阖不曾开。纵令吹着双飞去，还解双含祸水来。
古乐府杂题二十绝 其十七 北风吹裙带
作者：王世贞
朝代：明

袅袅婷婷骄上春，狂风摇荡不由身。君王莫问吹多少，可是吴郎画里人。
古乐府杂题二十绝 其十三 清夜游西园
作者：王世贞
朝代：明

夜凉清吹夹车来，菡萏秋兰水陆开。何限风光何限月，有谁能嗣建安才。
古乐府杂题二十绝 其十九 燕姬堕马
作者：王世贞
朝代：明

堕马胡姬不动尘，飞鞍一跃转如神。莫轻乘自侯门过，惹得梁家髻样新。
古乐府杂题二十绝 其十二 薛夜来
作者：王世贞
朝代：明

空劳国色更针神，雨露恩移别院新。记取蒲生塘上曲，九泉差胜姓甄人。
古乐府杂题二十绝 其十五 采莲曲
作者：王世贞
朝代：明

玉腕交加摘露房，生憎孟姥妒檀郎。榜来兰楫吹令远，引去莲歌咽不扬。
古乐府杂题二十绝 其十八 宫蚕
作者：王世贞
朝代：明

摘来桑叶喂蚕肥，缫得流黄夜上机。愁说上方初进御，君王别选越罗衣。
古乐府杂题二十绝 其十六 若耶溪
作者：王世贞
朝代：明

步屧寻春傍若耶，双环白足洗轻纱。兴来莫踏云门寺，处处青帘卖酒家。
古乐府杂题二十绝 其十四 爱妾换马
作者：王世贞
朝代：明

燕颔风云切大荒，雕鞍新热冷红妆。权奇到底应须尽，其奈蛾眉也是霜。
古乐府杂题二十绝 其四 高帝斩蛇剑
作者：王世贞
朝代：明

大泽云腥碧血侵，芙蓉犹在匣中吟。天教武库穿云去，负尽残年斩马心。
古乐府杂题二十绝·湘妃竹
作者：王世贞
朝代：明

几点苔痕上翠筠，千秋长见泪痕新。从他帝子夸江渚，不是苍梧望里人。㸌尔青天一电流，山头白虎迥惊愁。不辞顽质长刳剖，相国功多也属镂。秦女吴妆玉不如，卷衣犹在五更初。休疑雨露无多点，关内离宫二百余。大泽云腥碧血侵，芙蓉犹在匣中吟。天教武库穿云去，负尽残年斩马心。愁向人间说汉宫，春歌字字咽春风。空怜透指金彄美，不及秦家照胆铜。月黑床头风雨鸣，五陵西去漏三更。贼曹休怪探丸事，自是人间有不平。花前彄戏巧争新，无奈些娘道便真。总为怯输浑不展，依然钩弋赵夫人。油场光软似凝脂，结社分弸各露奇。子政自夸新样好，宫中原不爱弹棋。柔荑弱柳竞风流，荡漾颠狂不自由。却似侬家新孔雀，学飞横上树梢头。纤玉徐量琥珀卮，杏红衫子任风吹。公然解赠金条脱，赖是傍无犊鼻儿。七宝妆成百尺台，怯风阊阖不曾开。纵令吹着双飞去，还解双含祸水来。空劳国色更针神，雨露恩移别院新。记取蒲生塘上曲，九泉差胜姓甄人。夜凉清吹夹车来，菡萏秋兰水陆开。何限风光何限月，有谁能嗣建安才。燕颔风云切大荒，雕鞍新热冷红妆。权奇到底应须尽，其奈蛾眉也是霜。玉腕交加摘露房，生憎孟姥妒檀郎。榜来兰楫吹令远，引去莲歌咽不扬。步屧寻春傍若耶，双环白足洗轻纱。兴来莫踏云门寺，处处青帘卖酒家。袅袅婷婷骄上春，狂风摇荡不由身。君王莫问吹多少，可是吴郎画里人。摘来桑叶喂蚕肥，缫得流黄夜上机。愁说上方初进御，君王别选越罗衣。堕马胡姬不动尘，飞鞍一跃转如神。莫轻乘自侯门过，惹得梁家髻样新。何曾鹊印在龙荒，止许双蛾锁洞房。秋夜纵长犹有梦，无情无思对斜阳。
古体寿钱澹庵翁八十
作者：王世贞
朝代：明

昔人颜子渊，于道实心冥。一窥太山练，遂尔销神形。乃知元气钟，厚薄良径庭。钱翁志圣学，仰钻无时停。苦行类攻玉，雄谈如建瓴。頖宫何煌煌，三十荐明经。四十歌鹿鸣，五十对虞廷。彳亍郎署间，拮据不遑宁。真宰欲佚之，为汝匣青萍。闲放霅溪棹，或酺若下醽。有时深玄观，有时称独醒。七帙古已稀，况乃加十龄。宛然两颧红，上映双眉青。劲翮凌秋空，修鳞纵大溟。翁曰毋云尔，我欲固吾扃。不见卫武公，大耋勤箴铭。逸宕散真我，多思凿性灵。余有天一浆，湛然殊清泠。当此陶唐世，为翁灌千蓂。
古八变歌
作者：王世贞
朝代：明

秋风何憭慄，恶我罗裳衣。昼短不成匹，中夜理鸣机。晨风俱南翔，熠耀竟何之。皑皑枝头霜，隐隐上蛾眉。盛年忽已过，游子安用归。
古意
作者：王世贞
朝代：明

传君移戍古梁州，明月心悬陇水流。莫怪梦魂逢不得，书来依旧玉关头。莫誇灵药镜中过，自是君恩薄更多。不信雕弧摧九日，却留明月隐嫦娥。
古意
作者：王世贞
朝代：明

听尽西宫漏，踟蹰不肯眠。仙韶一派乐，又过玉楼前。薄命红颜是，倾城亦枉然。君王七宝殿，自拥少儿眠。歌罢齐纨扇，沈吟异代名。自怜长信帚，不是主恩轻。
古意
作者：王世贞
朝代：明

采桑秦家女，皎若千金璧。君王临高台，美人奏琴瑟。忽来关雎操，远望中心怿。遗以双明珠，绣袋文？？。家令君王臣，贱妾亦何匿。槁壤比云霄，低昂畴能敌。但恐失身素，玉体何当匹。长跪前致辞，低眉中含抑。本自不为双，悽然如初只。
古意
作者：王世贞
朝代：明
体裁：古风

采桑秦家女，皎若千金璧。君王临高台，美人奏琴瑟。忽来关雎操，远望中心怿。遗以双明珠，绣袋文��。家令君王臣，贱妾亦何匿。槁壤比云霄，低昂畴能敌。但恐失身素，玉体何当匹。长跪前致辞，低眉中含抑。本自不为双，悽然如初只。
古意·其一
作者：王世贞
朝代：明

传君移戍古梁州，明月心悬陇水流。莫怪梦魂逢不得，书来依旧玉关头。
古意·其一
作者：王世贞
朝代：明

听尽西宫漏，踟蹰不肯眠。仙韶一派乐，又过玉楼前。
古意·其三
作者：王世贞
朝代：明

歌罢齐纨扇，沈吟异代名。自怜长信帚，不是主恩轻。
古意·其二
作者：王世贞
朝代：明

莫誇灵药镜中过，自是君恩薄更多。不信雕弧摧九日，却留明月隐嫦娥。
古意其二
作者：王世贞
朝代：明
体裁：五言绝句

薄命红颜是，倾城亦枉然。君王七宝殿，自拥少儿眠。
古意再贻于鳞
作者：王世贞
朝代：明

飘风起何因，吹氛荡华月。为照虽未周，畴能讥其缺。众草媚春晖，亭亭违阳柏。雪霜心已知，侵凌表孤直。秉道不见明，愚者嗤无益。覼缕类谗词，要子在深择。子其宁尔怀，齐轨之中陌。结发奉君子，明誓要不薄。山岳起苍黄，欢途为悲别。思喻随形影，昏旦无期辍。上堂顾宗祀，下堂顾身托。驱车周道中，足若罗荆棘。松秀太华颠，虞同稂莠植。岂不亮子心，爱深生虑博。
古意再贻于鳞·其一
作者：王世贞
朝代：明

飘风起何因，吹氛荡华月。为照虽未周，畴能讥其缺。众草媚春晖，亭亭违阳柏。雪霜心已知，侵凌表孤直。秉道不见明，愚者嗤无益。覼缕类谗词，要子在深择。子其宁尔怀，齐轨之中陌。
古意再贻于鳞·其二
作者：王世贞
朝代：明

结发奉君子，明誓要不薄。山岳起苍黄，欢途为悲别。思喻随形影，昏旦无期辍。上堂顾宗祀，下堂顾身托。驱车周道中，足若罗荆棘。松秀太华颠，虞同稂莠植。岂不亮子心，爱深生虑博。
古意寄伯玉司马
作者：王世贞
朝代：明

古道邈以乖，雅尚人自疑。日余与君子，结发媚清时。弃置何足言，千秋以为期。邹律嘘春阳，被者尚参差。见龙虽在田，文明光四垂。凤衰将何道，六融犹未摧。逝将因风往，消摇于咸池。金陵富英彦，甲第亘中逵。短刺日夕驰，迹往神不偕。宁知尘中尚，乃在黄山陲。容城既璧陨，济南复兰摧。俯仰宇宙间，知己日以稀。纫袖双郁金，三枯芬渐衰。幸其未为莸，持用表心期。
古意寄伯玉司马·其一
作者：王世贞
朝代：明

古道邈以乖，雅尚人自疑。日余与君子，结发媚清时。弃置何足言，千秋以为期。邹律嘘春阳，被者尚参差。见龙虽在田，文明光四垂。凤衰将何道，六融犹未摧。逝将因风往，消摇于咸池。
古意寄伯玉司马·其二
作者：王世贞
朝代：明

金陵富英彦，甲第亘中逵。短刺日夕驰，迹往神不偕。宁知尘中尚，乃在黄山陲。容城既璧陨，济南复兰摧。俯仰宇宙间，知己日以稀。纫袖双郁金，三枯芬渐衰。幸其未为莸，持用表心期。
古意寄李于鳞
作者：王世贞
朝代：明

幄中有奇质，拟是吴宫姝。腰间瑰瑜佩，耳缀大秦珠。宛若惊鸿度，灼如舜华敷。动摇幽芬发，行止宫商俱。游徒非古欢，枉盼意相驱。礼乱并一身，千金在须臾。明誓指秋天，谁能信不渝。临当相诀绝，抱此尽区区。黄鹄辞天池，周游于中土。秋禾郁如绣，徘徊能无下。所顾充口腹，当眸失罘？。斑斑原中雉，踯躅同鼎俎。以此唳霄质，俛首凡禽伍。
古意寄李于鳞·其一
作者：王世贞
朝代：明

幄中有奇质，拟是吴宫姝。腰间瑰瑜佩，耳缀大秦珠。宛若惊鸿度，灼如舜华敷。动摇幽芬发，行止宫商俱。游徒非古欢，枉盼意相驱。礼乱并一身，千金在须臾。明誓指秋天，谁能信不渝。临当相诀绝，抱此尽区区。
古意寄李于鳞·其二
作者：王世贞
朝代：明

黄鹄辞天池，周游于中土。秋禾郁如绣，徘徊能无下。所顾充口腹，当眸失罘？。斑斑原中雉，踯躅同鼎俎。以此唳霄质，俛首凡禽伍。
古意寄李于鳞·其二
作者：王世贞
朝代：明
体裁：古风

黄鹄辞天池，周游于中土。秋禾郁如绣，徘徊能无下。所顾充口腹，当眸失罘�。斑斑原中雉，踯躅同鼎俎。以此唳霄质，俛首凡禽伍。
古意慰子与使君
作者：王世贞
朝代：明

南山孤松柏，落落干苍冥。天籁发其颠，旦夕鸾凰鸣。烟霞时栖托，日月避精灵。玄霜冠穹来，郁郁不改青。何意东风举，摧我虬龙形。语客请勿轻，客亦勿见凌。东风谥为狂，松柏自有名。中有千岁脂，下有万年苓。
古意赠伯玉中丞二首
作者：王世贞
朝代：明

娟娟闺中秀，托质为君助。中夜理笄总，日织三丈素。本用报君恩，惰者反成妒。蛾眉当秋风，飒然垂将暮。二八更代进，回光焉反顾。芙蓉鉴铅华，使我欲不御。岂在惜朱颜，实以宗祀故。止止且勿陈，欢爱尚中路。煜煜双纯钩，磨者益其锋。谡谡孤松树，耻为霜霰容。良骥疲太行，骧首思腾冲。万翮摩广原，畴能韬劲弓。之子负宏奇，郁为盖代雄。闽山有馀荫，粤海无惊风。惜哉世路晚，刺促难为工。君子任其劳，小人代其庸。天顾犹未宁，毋为悲道穷。
古意赠伯玉中丞二首·其一
作者：王世贞
朝代：明

娟娟闺中秀，托质为君助。中夜理笄总，日织三丈素。本用报君恩，惰者反成妒。蛾眉当秋风，飒然垂将暮。二八更代进，回光焉反顾。芙蓉鉴铅华，使我欲不御。岂在惜朱颜，实以宗祀故。止止且勿陈，欢爱尚中路。
古意赠伯玉中丞二首其二
作者：王世贞
朝代：明
体裁：古风

煜煜双纯钩，磨者益其锋。谡谡孤松树，耻为霜霰容。良骥疲太行，骧首思腾冲。万翮摩广原，畴能韬劲弓。之子负宏奇，郁为盖代雄。闽山有馀荫，粤海无惊风。惜哉世路晚，刺促难为工。君子任其劳，小人代其庸。天顾犹未宁，毋为悲道穷。
古意集古句
作者：王世贞
朝代：明

年时二七犹未笄，芙蓉如面柳如眉。十五嫁为卢家妇，暗开脂粉弄花枝。儿家夫婿多轻薄，妾心无趣坐伤离。红绽樱桃含白雪，为君起唱长相思。不知贫贱令人老，慎莫富贵忘我为。
古押衙
作者：王世贞
朝代：明

蛙黾在沟中，求吃天鹅肉。仙客小鳏夫，思从宫嫱宿。明珠故自珍，龙颔有逆鳞。富平古押衙，一片有心人。一片心，几腔血，杀人灭口身并灭。淮西有李朝有裴，七尺不售君王奇，坐忍万姓皆攒眉。
台郡兵起有感
作者：王世贞
朝代：明

平生五岳意相亲，图里天台指避秦。岂谓乾坤归战斗，遂令湖海入风尘。时平不独轻前辈，难起初闻遣大臣。回首国恩环佩里，百年谁见请缨人。
史叔载有见怀之什及贻所著二咏编有答
作者：王世贞
朝代：明

对酒春风芳草违，怀人东海碧云飞。吴门市旧多仙隐，高士星今拟少微。书为穷愁翻早就，身因战胜转堪肥。野夫事事俱成懒，解把新编卧钓矶。隐囊纱帽褐宽袍，丘壑依稀亦我曹。名似卢郎堪比玉，颊如裴令欲添毫。朱颜雅负阳春在，綵笔能令气象高。不独陶然君自好，见来争若醉醇醪。
史叔载有见怀之什及贻所著二咏编有答 其二 周公瑕出示小像见者无不绝倒命余题焉因步往韵
作者：王世贞
朝代：明

隐囊纱帽褐宽袍，丘壑依稀亦我曹。名似卢郎堪比玉，颊如裴令欲添毫。朱颜雅负阳春在，綵笔能令气象高。不独陶然君自好，见来争若醉醇醪。
史叔载有见怀之什及贻所著二咏编有答·其一
作者：王世贞
朝代：明

对酒春风芳草违，怀人东海碧云飞。吴门市旧多仙隐，高士星今拟少微。书为穷愁翻早就，身因战胜转堪肥。野夫事事俱成懒，解把新编卧钓矶。
史德充少府尝从姜都督夏州寻官于闽从戚大将军破岛寇有功当迁会失用事者指为王官不赴放浪江湖间谒余海上漫成此诗为赠
作者：王世贞
朝代：明

看君双颊话时红，憔悴功名耻众同。曾逐虎头歌出塞，却依龙■试乘风。朝端绿盭论兵左，橐里朱提借士空。总为王门裾懒曳，季鹰新号醉江东。
史恭甫玉虚仙院
作者：王世贞
朝代：明

雕甍直上紫云端，玉砌依稀太乙坛。元是柏梁供奉客，山中亦自领祠官。
史锦衣李勋卫邀饮显灵宫分体
作者：王世贞
朝代：明

缇帅不踏金吾门，子侯不爱平阳勋。丰城巷西买山色，日有山人来论文。其北琳宫创先代，深林往往栖白云。道流颇类陆修静，有酒肯避陶徵君。二侯飞骑四呼召，河朔故事君不闻。冰弦再鼓动秋气，银烛数行催夕曛。老夫华发忝祭酒，醉客朱眼同参军。窗前系柳紫茸辔，砚底飞华白练裙。黄冠手捧帝宸翰，彷佛五色烟絪缊。茂陵玉盌亦自出，乐通金印何足云。桑田已解沧海变，华胥倘道糟丘分。明朝折简但致我，得醉何必皆同群。
史锦衣李勋卫邀饮显灵宫分体
作者：王世贞
朝代：明
体裁：古风

缇帅不踏金吾门，子侯不爱平阳勋。丰城巷西买山色，日有山人来论文。其北琳宫创先代，深林往往栖白云。道流颇类陆修静，有酒肯避陶徵君。二侯飞骑四呼召，河朔故事君不闻。冰弦再鼓动秋气，银烛数行催夕曛。老夫华发忝祭酒，醉客朱眼同参军。窗前系柳紫茸辔，砚底飞华白练裙。黄冠手捧帝宸翰，彷佛五色烟絪缊。茂陵玉碗亦自出，乐通金印何足云。桑田已解沧海变，华胥倘道糟丘分。明朝折简但致我，得醉何必皆同群。
右司马私署之兑隅有轩三楹前列数石若冈阜植以时卉一命觞觞之繫以长语
作者：王世贞
朝代：明
体裁：古风

昔余圃离薋，垒石当轩牖。间借凝霰崇，暂收停云黝。麋鹿性所便，鹪鹩愿毋负。不谓志转奢，遂辟弇中亩。莽苍跨陇植，历落排空阜。却顾旧所栖，旷若吞八九。昼泛穷渊源，宵游堕参斗。主席或不冠，客衣从短后。易世非所论，此生毕吾有。何意咫尺书，遂夺匹夫守。问我官何署，叨从司马右。问我居何所，尚书巷西口。既鲜履道竹，亦阙彭泽柳。造物或见怜，谓我癖如旧。石颇余数拳，地仅盈十肘。敢烦离薋较，宛尔一培塿。植以朝荣花，听杂野生莠。亭午初散衙，欣然缓其绶。尚儿致盘飧，海儿捧卮酒。何必高轩过，傀俄自称寿。人生百年内，所值皆归偶。安能歌五侯，且复艳三妇。却问洛城南，金谷今在否。
吁嗟篇
作者：王世贞
朝代：明

吁嗟得为人，生世胡不宜。瞽行趋荆棘，侧足舍周逵。谁谓八纮广，束身渐如丝。越舟而向北，齐辕而更西。盻睐绝穷途，安得展光辉。汎汎江湖萍，预欲远相期。明月虽有光，不照浊水泥。与世既殊适，吁嗟竟安归。
吊张处士墓不至而返因简幼于仲君
作者：王世贞
朝代：明

金阊十万家，尽醉吴山碧。独有王子猷，回桡墓田色。念汝庐居地，藤萝使径迷。祇应今夜柏，重见夜乌啼。
吊张处士墓不至而返因简幼于仲君·其一
作者：王世贞
朝代：明

金阊十万家，尽醉吴山碧。独有王子猷，回桡墓田色。
吊张处士墓不至而返因简幼于仲君·其二
作者：王世贞
朝代：明

念汝庐居地，藤萝使径迷。祇应今夜柏，重见夜乌啼。
吊徐郎新墓是仙师留发处
作者：王世贞
朝代：明

郁郁徐垄柏，盘盘若车轮。新冢埋旧棺，旧鬼作新人。伊昔盛年子，薄命多苦辛。结愤向黄泉，千载永不晨。何意灵仙顾，嘘枯起沈沦。虽靡萧史谐，不共韩凭伦。留魄侑纯心，逍遥于八垠。匪直夫妇纲，再回父子仁。过者无愚哲，畴不羞芷蘋。嗟嗟一发微，其系乃千钧。
吊故李北平广
作者：王世贞
朝代：明

闻道匈奴骑，犹惊飞将锋。马蹄终自老，猿臂欲谁封。得一中原重，无双异代容。长令草间镝，霜色满卢龙。
吊童子鸣
作者：王世贞
朝代：明

饭颗山头骨，陵阳石畔心。隐能逃小贾，穷不废长吟。妇泣黔娄被，兄悲子敬琴。龙丘墓堪傍，千古是知音。
吊陆叔平墓
作者：王世贞
朝代：明

崱屴深山径，斯人长夜居。谁怜一抔土，却掩五车书。玄素名空在，丹青代不如。齿牙吾自有，从此倦吹嘘。一代风流远，穷交雪涕倾。老魂招不得，名迹见犹生。闻篴山阳恨，留刍孺子情。女牛高自若，第减少微明。
吊陆叔平墓·其一
作者：王世贞
朝代：明

崱屴深山径，斯人长夜居。谁怜一抔土，却掩五车书。玄素名空在，丹青代不如。齿牙吾自有，从此倦吹嘘。
吊陆叔平墓·其二
作者：王世贞
朝代：明

一代风流远，穷交雪涕倾。老魂招不得，名迹见犹生。闻篴山阳恨，留刍孺子情。女牛高自若，第减少微明。
同乡杨太宰吾宗少廷尉路户部沈比部袁参军王司训会饮赵中贵园亭分韵得风字
作者：王世贞
朝代：明

楼倚仍吾土，筵开傍帝宫。莺花二月半，虾菜一尊同。获侍关西震，叨为吴下蒙。吾家阿咸辈，大有竹林风。
同乡杨太宰吾宗少廷尉路户部沈比部袁参军王司训会饮赵中贵园亭分韵得风字
作者：王世贞
朝代：明

贵人楼阁上摩空，蹑屐携觞事未穷。墙柳似分西禁绿，庭花欲比上阳红。客从吴苑偏乡语，诗自延陵辨国风。莫笑老夫豪兴发，依依新月凤城东。
同乡诸君宴朱王孙同春园
作者：王世贞
朝代：明

朱邸王孙取次开，凤台西去有歌台。池从汉苑天潢借，岭载齐宫碣石来。倦鸟似惊茵上舞，残花偏爱掌中杯。不知欢极髡难醉，翻恨城高暝易催。
同于鳞子与夜过子相
作者：王世贞
朝代：明

纷纷残月照欹冠，酒盏狂催殊未阑。银钥夜驰街色动，玉绳秋散羽声寒。乾坤句就轻为别，湖海谈深欲废官。调笑吾从方朔后，陆沈人岂岁星看。
同元驭学士及家弟敬美会李惟桢使君冰玉堂出沈启南先生画见示命作
作者：王世贞
朝代：明

陈榻悬来总为谁，忝成三益共追随。已夸冰玉壶中客，更爱丹青笔底诗。画戟清香吾郡事，朱门蓬户古心期。兴来指点虚无处，便踏芒鞋去不疑。
同内外守备参赞诸公大阅有述
作者：王世贞
朝代：明

高皇荡八荒，金陵为帝畿。带甲五十万，寓宇摄神威。军实虽徙燕，师名故不移。留守握中权，今晨大合围。矛刃相戛札，四牡何騑騑。炮火击迅霆，旭日煜旌旗。壮夫前献伎，丸钩纵横飞。射士不虚发，一镝贯两豨。酒酣方陈赏，缯彩溢陵坻。念当承平世，胆勇不获施。俯仰金汤固，焉用封侯为。
同声歌
作者：王世贞
朝代：明

今夕复何夕，得奉君子欢。明烛在高堂，三星灿以烂。卺饮不逮终，缡结自成宽。绸缪非一状，要约故万端。感君缠绵意，报以中心肝。愿为黍与臛，奉君朝夕餐。愿为缟与絺，备君衣中单。二候愿多夕，三时愿多寒。金石有时泐，中怀长不刊。鸣鸡何咿喔，北斗渐阑干。欲起复彷徨，人生会面难。
同大司马吴公少宗伯李公饮桃花坞分韵得花字
作者：王世贞
朝代：明

绮作王孙障，金为帝里家。何如韦曲地，只种武陵花。暝夺村村晓，晴蒸树树霞。明朝写团扇，桃叶未堪夸。
同子与正叔夜过顺甫
作者：王世贞
朝代：明

臈意深难尽，春光缓未回。日馀归案牍，天阔仅楼台。寂寞耽吾党，荣华逐世才。莫为残漏惜，过尔易徘徊。
同子与诸君游大司寇顾公箬溪书院分韵时公不出且折简见召 其一 得松字
作者：王世贞
朝代：明

壶觞选胜一从容，负郭堂开面面峰。地拥菰城横翡翠，天回箬水浸芙蓉。敢从门外题凡鸟，曾向云间识卧龙。抱日苍虬雄对舞，主人亲植两株松。
同子与诸君游大司寇顾公箬溪书院分韵时公不出且折简见召 其二 得穷字
作者：王世贞
朝代：明

石峭亭虚瞰碧空，振衣长啸许谁同。千林瀑过初疑雨，万叶秋归自起风。洛下名流唯白傅，襄阳耆旧有庞公。仍闻东阁高开宴，不为登临兴易穷。
同子与诸君游大司寇顾公箬溪书院分韵时公不出且折简见召·得松字
作者：王世贞
朝代：明

壶觞选胜一从容，负郭堂开面面峰。地拥菰城横翡翠，天回箬水浸芙蓉。敢从门外题凡鸟，曾向云间识卧龙。抱日苍虬雄对舞，主人亲植两株松。石峭亭虚瞰碧空，振衣长啸许谁同。千林瀑过初疑雨，万叶秋归自起风。洛下名流唯白傅，襄阳耆旧有庞公。仍闻东阁高开宴，不为登临兴易穷。
同州二先辈以书迎其父令公归不得作二绝慰之
作者：王世贞
朝代：明

雪山行道不辞辛，车匿空归罗㬋嗔。以此深心奉尘刹，古来方是报恩人。朝闻丹诀暮西还，不踏江南处处山。但使郎君如尹喜，可容真气误函关。
同州二先辈以书迎其父令公归不得作二绝慰之·其二
作者：王世贞
朝代：明

朝闻丹诀暮西还，不踏江南处处山。但使郎君如尹喜，可容真气误函关。
同州王先生赐绂依昙阳庵修西方业以俟师真盻蚃少子某迎之不可于其归也代先生送之
作者：王世贞
朝代：明

阿翁非为远公留，为觅金篦净土游。十万八千犹未是，可应西向忆同州。莫因离别泪阑干，老子冰心彻底寒。会得西归真意后，不妨儿女话团圞。
同州王先生赐绂依昙阳庵修西方业以俟师真盻蚃少子某迎之不可于其归也代先生送之·其二
作者：王世贞
朝代：明

莫因离别泪阑干，老子冰心彻底寒。会得西归真意后，不妨儿女话团圞。
同州王先生赐绂依昙阳庵修西方业以俟师真盻蚃少子某迎之不可于其归也代先生送之同州二先辈以书迎其父令公归不得作二绝慰之·其一
作者：王世贞
朝代：明
体裁：七言绝句

雪山行道不辞辛，车匿空归罗㬋嗔。以此深心奉尘刹，古来方是报恩人。
同年吴太常马通政顾宪副沈宪佥邀杨大参共汎西湖分韵得迟字
作者：王世贞
朝代：明

轻筵单舫事相宜，促膝论心好自知。湖水雅如交意淡，岭云徐共宦情迟。尊中醴色呼颜转，坐里谈锋逼景移。努力浮沉俱自爱，与君能复少年时。
同年彭子殷贻诗见寄君令新淦三月而调郎白下一岁而免
作者：王世贞
朝代：明

屈指行藏转自嗟，让君今日弄烟霞。千秋建业归时草，三月河阳梦里花。揽镜清霜争岁色，题诗白雪失天涯。江州卤簿由来简，倘许相携过酒家。
同年彭比部辂贻游仙近体见怀漫成一律荅之
作者：王世贞
朝代：明

神武门头厌世尘，挂冠天地许沈沦。彭篯久矣君前代，子晋那应我后身。白石两堪贫岁计，碧云孤忆赏心人。县知未贾扁舟兴，小有桃花可问津。
同年故刘侍御德纯枉驾行营对酌有感往事因赠刘戍穷边始归
作者：王世贞
朝代：明

十年濒死境，两地倦游身。今日中山酒，真成隔世人。戍楼谈后月，野店醉馀春。最是堪留处，更筹何太频。
同年韩令君百谷齐之诸贤邀饯幼于馆分韵得云字
作者：王世贞
朝代：明

社中诸俊总能文，况复柴桑有隐君。十载空林成独往，一宵清晤又离群。拈来小草谁偏愧，赋得文无也爱闻。稍喜吴门如练色，不妨犹挂秣陵云。
同年马通政吴太常顾沈二臬及凌守要予与蔡宪使饮太虚楼
作者：王世贞
朝代：明

不须槎上访蓬莱，咫尺云霄法象开。挟日千峰凌睥睨，浮天万顷浸楼台。西泠棹影烟从破，下界钟声晚自来。十载故人尘外景，醉翁宁为酒徘徊。
同徐汝思登云门山作
作者：王世贞
朝代：明

芙蓉削立郡城西，蹑磴扪萝径欲迷。忽有青天穿箭括，初疑壁月拄瑶梯。云根半压千峰小，海气遥吞万堞低。搔首狂歌吾不厌，莫惊风雨妒新题。十二齐封自郁然，荡胸秋色锁层颠。危崖日月时双堕，急雨蛟龙乍一穿。鸟道白从杯底落，薜衣青入镜中悬。誇君更有天门在，策杖春褰万壑烟。
同徐汝思登云门山作·其一
作者：王世贞
朝代：明

芙蓉削立郡城西，蹑磴扪萝径欲迷。忽有青天穿箭括，初疑壁月拄瑶梯。云根半压千峰小，海气遥吞万堞低。搔首狂歌吾不厌，莫惊风雨妒新题。
同徐汝思登云门山作·其二
作者：王世贞
朝代：明

十二齐封自郁然，荡胸秋色锁层颠。危崖日月时双堕，急雨蛟龙乍一穿。鸟道白从杯底落，薜衣青入镜中悬。誇君更有天门在，策杖春褰万壑烟。
同日得承天曾丈参知及其子以三中丞蜀中书
作者：王世贞
朝代：明

山城幕府叹离居，朋旧青云积渐疏。湘浦春深谁附雁，蜀江南下不通鱼。方愁晋代浮沈语，并得殷侯父子书。只字造从倡雪后，寸笺裁自浣花馀。银钩并美看难辨，玉案双酬愧不如。益部只今徵小许，凤毛池上莫教虚。
同生曲
作者：王世贞
朝代：明

郎年十六少，十五女有馀。携手西陵下，琼瑶双不如。
同省中诸君过徐丈
作者：王世贞
朝代：明

词客真同河朔游，主人偏解孟公留。高城雨过凉生席，残夜花明月满楼。紫玉行杯弹出塞，红牙催拍按伊州。更怜少日阊门侣，菱叶芙蓉湖上舟。
同章生辈游虞山桃源涧作
作者：王世贞
朝代：明

春芜渺渺遍平原，忽起苍虬踞石门。叠涧乱流金屑水，飞花不让武陵源。白云孤自坡中出，黄鸟双从树杪翻。济胜况饶风景异，与君那可不呼尊。
同群公宴徐氏东园二首
作者：王世贞
朝代：明

君王旧赐青溪曲，太傅长留绿野堂。历乱峰峦插云汉，纵横卉木尽文章。芳樽再展怜春色，画舫频移媚夕阳。不是群公仙骨在，蓬莱咫尺杳茫茫。公子名园辟向东，至今池馆尚称雄。朱甍忽耸云端鹫，银榜遥萦水面虹。为许渔樵开薜径，且将丝管付松风。信陵虚有夷门地，指点蓬蒿说魏宫。
同群公宴徐氏东园二首·其一
作者：王世贞
朝代：明

君王旧赐青溪曲，太傅长留绿野堂。历乱峰峦插云汉，纵横卉木尽文章。芳樽再展怜春色，画舫频移媚夕阳。不是群公仙骨在，蓬莱咫尺杳茫茫。
同群公宴徐氏东园二首·其二
作者：王世贞
朝代：明

公子名园辟向东，至今池馆尚称雄。朱甍忽耸云端鹫，银榜遥萦水面虹。为许渔樵开薜径，且将丝管付松风。信陵虚有夷门地，指点蓬蒿说魏宫。
同舍弟敬美真上人游大佛寺遇雨作
作者：王世贞
朝代：明

飞鹫岧峣傍紫冥，坐来烦暑入清泠。千山忽掩风云碧，双眼偏留薜荔青。檐鸽过雷时自堕，钵龙旋雨暗闻腥。深杯但至毋论数，慧远于今也不醒。
同舍弟邀汪伯玉仲淹昆弟游莲花庵
作者：王世贞
朝代：明

帝城西北有莲宫，水槛冰壶面面通。甘雨跳珠千叶上，法云垂绮百花中。诗携爱弟蓝田侣，酒许徵君白社风。莫向幻人论色界，望来烟景坐来空。
同诸公游高坐寺登雨花台
作者：王世贞
朝代：明

此地昔高坐，诸天尽雨花。我来当落日，万壑竞蒸霞。小供维摩饭，时呼阳羡茶。不须频竖义，睥睨有归鸦。
同诸君汎虞山下二首
作者：王世贞
朝代：明

不尽青山色，维舟雨后看。閒云流几上，飞瀑散林端。游女千花暝，狂歌万竹寒。未须疑酒盏，吾岂任衣冠。鼓柁江南遍，兹游颇更雄。天疑破柱刹，山似逐推篷。吹笛泉声外，披襟雨色中。前溪正宛转，不必念途穷。
同诸君汎虞山下二首·其一
作者：王世贞
朝代：明

不尽青山色，维舟雨后看。閒云流几上，飞瀑散林端。游女千花暝，狂歌万竹寒。未须疑酒盏，吾岂任衣冠。
同诸君汎虞山下二首其二
作者：王世贞
朝代：明
体裁：五言律诗

鼓柁江南遍，兹游颇更雄。天疑破柱刹，山似逐推篷。吹笛泉声外，披襟雨色中。前溪正宛转，不必念途穷。
同诸君登南城楼
作者：王世贞
朝代：明

高城飞阁頫孱颜，陡绝丹梯手自攀。四塞西开秦道路，百盘中吐晋河山。云边两观扶鸱尾，天末千峰出雁关。能赋望乡俱莫问，清尊好趁羽书閒。
同诸君饯子成怅然有感盖予以前岁是月使归
作者：王世贞
朝代：明

杯酒当年倚玉鞍，故人歌饯各萑兰。吴洲暮郁青萍色，郢里春停白雪寒。海内旌旗愁不断，道傍车马态相看。何当符传翻驱汝，纵有雄心此际难。
同陆象孙咏玉兰
作者：王世贞
朝代：明

暂藉辛夷质，仍分薝卜光。微风催万舞，好雨净千妆。月向瑶台并，春还锦障藏。高枝疑汉掌，艳蕊胜唐昌。神女曾捐佩，宫妃欲施香。谁为后庭奏，一曲按霓裳。
后九日重与应李诸君水头放舟
作者：王世贞
朝代：明

为有沧洲趣，重来肯厌频。溪鸥浑狎棹，篱犬不惊人。物色时能改，心期日更真。仆夫毋太促，吾醉欲经旬。韦曲看如故，高阳侣半非。清朝耕钓远，公事宴游稀。宾主忘分席，阴晴数换衣。夷犹竟日暮，聊与咏而归。此醉吾何惜，沿流亦快哉。山光入返棹，水气促行杯。岸帻天云合，酣歌海日回。风尘能傲吏，朋旧任微才。旬日乘休沐，芳洲绿渐迷。菰蒲疑水落，禾黍觉天低。汎与心偏在，浮生众岂齐。看他冠盖客，斜日五陵西。
后九日重与应李诸君水头放舟·其一
作者：王世贞
朝代：明

为有沧洲趣，重来肯厌频。溪鸥浑狎棹，篱犬不惊人。物色时能改，心期日更真。仆夫毋太促，吾醉欲经旬。
后九日重与应李诸君水头放舟·其四
作者：王世贞
朝代：明

旬日乘休沐，芳洲绿渐迷。菰蒲疑水落，禾黍觉天低。汎与心偏在，浮生众岂齐。看他冠盖客，斜日五陵西。
后九日重与应李诸君水头放舟其三
作者：王世贞
朝代：明
体裁：五言律诗

此醉吾何惜，沿流亦快哉。山光入返棹，水气促行杯。岸帻天云合，酣歌海日回。风尘能傲吏，朋旧任微才。
后九日重与应李诸君水头放舟其二
作者：王世贞
朝代：明
体裁：五言律诗

韦曲看如故，高阳侣半非。清朝耕钓远，公事宴游稀。宾主忘分席，阴晴数换衣。夷犹竟日暮，聊与咏而归。
后五子篇 其一 南昌余曰德
作者：王世贞
朝代：明

德甫负耿介，往往排群好。楚咻非所顾，齐风乃同调。续缗媚沈川，夜光为之耀。累柯刈宿楚，山骨露幽峭。有向必当心，寻源乃深造。是时西曹彦，苦李在周道。所以获自全，闽天舒清啸。
后五子篇 其三 歙郡汪道昆
作者：王世贞
朝代：明

伯玉人间人，忽往在千古。矫矫先秦则，耻为东京伍。匠郢斤成风，所至自规矩。一汰尘调非，耳观众稍沮。论交岂必面，飞书示肝腑。四十开闽疆，黄金絓其组。吾道何必然，诸子气亦吐。
后五子篇 其二 蒲圻魏裳
作者：王世贞
朝代：明

魏生狷者流，勃窣名理窟。物好都不营，而以求真悦。眄睐当世人，迷津要余筏。片语识其端，雄思坐超发。莽苍大卤间，一抔何硉兀。挥手出嵩乔，青天距如发。安得凌风翰，送子排真阙。
后五子篇 其五 新蔡张九一
作者：王世贞
朝代：明

助甫秉天秀，弱龄藻辞锋。一出宰岩邑，百吏趣下风。入佐天子铨，搢绅所景从。折节礼楚累，群诼藉相攻。揽辔西南纪，清商变炎空。下蔡出倾城，皎若青芙蓉。宁为众人妒，不为众人工。
后五子篇 其四 蜀郡张佳胤
作者：王世贞
朝代：明

才士地不乏，岷峨所钟英。之子试为令，快若刃发硎。循吏在中牟，亦足垂其名。改途遵词苑，方驾结齐盟。雅郑纷奏前，至耳选其正。白雪发高倡，下流皆令声。安得凌风翰，长翱于玉京。
后五子篇·南昌余曰德
作者：王世贞
朝代：明

德甫负耿介，往往排群好。楚咻非所顾，齐风乃同调。续缗媚沈川，夜光为之耀。累柯刈宿楚，山骨露幽峭。有向必当心，寻源乃深造。是时西曹彦，苦李在周道。所以获自全，闽天舒清啸。魏生狷者流，勃窣名理窟。物好都不营，而以求真悦。眄睐当世人，迷津要余筏。片语识其端，雄思坐超发。莽苍大卤间，一抔何硉兀。挥手出嵩乔，青天距如发。安得凌风翰，送子排真阙。伯玉人间人，忽往在千古。矫矫先秦则，耻为东京伍。匠郢斤成风，所至自规矩。一汰尘调非，耳观众稍沮。论交岂必面，飞书示肝腑。四十开闽疆，黄金絓其组。吾道何必然，诸子气亦吐。才士地不乏，岷峨所钟英。之子试为令，快若刃发硎。循吏在中牟，亦足垂其名。改途遵词苑，方驾结齐盟。雅郑纷奏前，至耳选其正。白雪发高倡，下流皆令声。安得凌风翰，长翱于玉京。助甫秉天秀，弱龄藻辞锋。一出宰岩邑，百吏趣下风。入佐天子铨，搢绅所景从。折节礼楚累，群诼藉相攻。揽辔西南纪，清商变炎空。下蔡出倾城，皎若青芙蓉。宁为众人妒，不为众人工。
后围棋歌赠李时养
作者：王世贞
朝代：明

燕中国手颜子明，十年坐制中原盟。永嘉髯鲍故前辈，句践自老江淮兵。橘叟衔龙擘空去，却堕燕中小侯里。人云两雄不并立，何得生颜复生李。李郎十指如悬槌，欲入颜垒张李旗。攻瑕陡合鱼乌阵，拾子俱成龙凤飞。拂衣遂走东南天，一枰所指前无坚。三吴老将尽披靡，何况纷纷诸少年。二月桃花闭门雨，隐囊对君聊手语。思剧凭摧石畔柯，狂来不惜山阴墅。吾家积薪吾所师，安用向汝低头为。燕公席上间新偈，敌手人人知不知。
后杂言六首
作者：王世贞
朝代：明

食肉无马肝，不为不知味。饮酒无葡萄，不为不成醉。软饭一两瓯，饱即熙熙地。浊醪五六杯，醺即腾腾睡。毋论昔者非，但晓今者是。有产不能问，粗足供朝暮。有子不能教，亦足知门户。屈指无累人，眼底殊有数。不畏去时景，不觅来时路。役役笔研间，终为阿堵误。朝礼观世音，夕礼阿弥陀。不愿乘金台，不愿产莲花。聊以销宿憯，摄心使不它。贵人背相笑，禅者面讥诃。我亦不敢言，自问各如何。割肝救父疾，父愈丧其身。舍身喂饿虎，虎饱噬千人。怨亲虽殊致，违道恐亦均。孝者信其孝，仁者信其仁。古圣贤为之，我则何敢论。由来大乘地，不踏小乘径。满口说大乘，何曾有一证。或请丞相田，或借中涓柄。开筵珊瑚拥，发箧黄金迸。未必小乘人，肯作大乘行。客有冠盖来，强我谈京洛。昨日颂伊周，今日詈莽卓。或笑佞人非，或嗤世情薄。自古良已然，二端俱不错。是以颍水人，洗耳安寂寞。
后杂言六首·其一
作者：王世贞
朝代：明

食肉无马肝，不为不知味。饮酒无葡萄，不为不成醉。软饭一两瓯，饱即熙熙地。浊醪五六杯，醺即腾腾睡。毋论昔者非，但晓今者是。
后杂言六首·其三
作者：王世贞
朝代：明

朝礼观世音，夕礼阿弥陀。不愿乘金台，不愿产莲花。聊以销宿憯，摄心使不它。贵人背相笑，禅者面讥诃。我亦不敢言，自问各如何。
后杂言六首·其二
作者：王世贞
朝代：明

有产不能问，粗足供朝暮。有子不能教，亦足知门户。屈指无累人，眼底殊有数。不畏去时景，不觅来时路。役役笔研间，终为阿堵误。
后杂言六首·其五
作者：王世贞
朝代：明

由来大乘地，不踏小乘径。满口说大乘，何曾有一证。或请丞相田，或借中涓柄。开筵珊瑚拥，发箧黄金迸。未必小乘人，肯作大乘行。
后杂言六首·其六
作者：王世贞
朝代：明

客有冠盖来，强我谈京洛。昨日颂伊周，今日詈莽卓。或笑佞人非，或嗤世情薄。自古良已然，二端俱不错。是以颍水人，洗耳安寂寞。
后杂言六首·其四
作者：王世贞
朝代：明

割肝救父疾，父愈丧其身。舍身喂饿虎，虎饱噬千人。怨亲虽殊致，违道恐亦均。孝者信其孝，仁者信其仁。古圣贤为之，我则何敢论。
后湖
作者：王世贞
朝代：明

炯炯澄湖色，濯濯堤柳姿。云水相荡潏，洲屿正参差。六季日寻兵，元武集舟师。帆樯蔽秋空，组练射晨曦。高皇重民数，坚墉四周之。自非负版吏，有楫不敢窥。鲂鲤忘所惊，悠然各扬鬐。天鹅白于雪，鸣声一何怡。鱼鸟自相骄，游子安所之。可怜水如镜，无分照蛾眉。
后白龙叹
作者：王世贞
朝代：明

去年黑龙挟黑风，万室中夜随波空。今年白龙戏白云，禾头不救赤日焚。彼何暴暴此何愞，有水不洗天公眼。汝龙沾沾犹自多，江东流殍将奈何。呜呼江东流殍可奈何。
后芳素轩四首
作者：王世贞
朝代：明

夏阴无不可，饰我轩中容。枕簟渐相媚，琴书时自慵。萍间尺咫月，竹隙两三峰。更有会心处，招提来夕钟。剥啄都不应，饭余贪昼眠。卿仍卿礼法，我与我周旋。偶适鱼鸟性，渐谐花竹缘。挥毫得小语，不解唤诗篇。兴来呼蜡屐，去踏雨余山。恋此枪榆境，仍楗薜荔关。浮云时一憩，倦鸟复相还。觞咏信云美，犹然妨我闲。欲谋高枕路，聊引一编书。乍可为蝴蝶，那能老蠹鱼。竹阴侵径合，蕉影入窗疏。却笑遑遑者，何烦责宰予。
后芳素轩四首·其一
作者：王世贞
朝代：明

夏阴无不可，饰我轩中容。枕簟渐相媚，琴书时自慵。萍间尺咫月，竹隙两三峰。更有会心处，招提来夕钟。
后芳素轩四首·其三
作者：王世贞
朝代：明

兴来呼蜡屐，去踏雨余山。恋此枪榆境，仍楗薜荔关。浮云时一憩，倦鸟复相还。觞咏信云美，犹然妨我闲。
后芳素轩四首·其二
作者：王世贞
朝代：明

剥啄都不应，饭余贪昼眠。卿仍卿礼法，我与我周旋。偶适鱼鸟性，渐谐花竹缘。挥毫得小语，不解唤诗篇。
后芳素轩四首·其四
作者：王世贞
朝代：明

欲谋高枕路，聊引一编书。乍可为蝴蝶，那能老蠹鱼。竹阴侵径合，蕉影入窗疏。却笑遑遑者，何烦责宰予。
向侍御宗洛登玄岳奉赠得二绝句
作者：王世贞
朝代：明

均阳秋色未成寒，天柱峰头雪欲残。君到浮云应不蔽，于今日出是长安。一笑君家向子平，辞官五岳问长生。何如柱史元仙骨，上到天门便玉京。
向侍御宗洛登玄岳奉赠得二绝句·其一
作者：王世贞
朝代：明

均阳秋色未成寒，天柱峰头雪欲残。君到浮云应不蔽，于今日出是长安。
向侍御宗洛登玄岳奉赠得二绝句其二
作者：王世贞
朝代：明
体裁：七言绝句

一笑君家向子平，辞官五岳问长生。何如柱史元仙骨，上到天门便玉京。
向生上脩名臣录采及先事赋此赠之
作者：王世贞
朝代：明

君真向平后，不作里中居。手挟先贤传，人呼行秘书。羞言陈寿米，畏上桓公车。倘及嘉隆际，孤臣涕泪馀。
吕侍郎自制桑落酒绝佳以一瓿见饷赋此为谢并乞酿方
作者：王世贞
朝代：明

酦醅初绿豆花香，稳胜河东旧索郎。今夜五更残月色，不须惆怅醉为乡。故园桑落霜风软，紫蟹黄甘事事丰。乞得君家刘白堕，步兵明日下江东。
吕侍郎自制桑落酒绝佳以一瓿见饷赋此为谢并乞酿方·其一
作者：王世贞
朝代：明

酦醅初绿豆花香，稳胜河东旧索郎。今夜五更残月色，不须惆怅醉为乡。
吕侍郎自制桑落酒绝佳以一瓿见饷赋此为谢并乞酿方·其二
作者：王世贞
朝代：明

故园桑落霜风软，紫蟹黄甘事事丰。乞得君家刘白堕，步兵明日下江东。
吕别驾贶佳酒冠绝诸名家因作长歌谢之且订后约
作者：王世贞
朝代：明

野人睡起春冥冥，手书数卷皆酒经。秫成雀鼠已多耗，醅熟儿童先不醒。以兹卖文有余镪，趋向阳昌问醁？。吕君妙得仪氏法，柔旨之中饶典刑。勺勺流霞出缸面，点点湛露开灵扃。丹田去路有余润，华胥返驾无留酲。徐倾细釂窥妙理，焉用丝竹蛾眉青。报君新诗与君约，一月须酬双玉瓶。不然持螯卧瓮侧，有绳可缚长庚星。
吕别驾贶佳酒冠绝诸名家因作长歌谢之且订后约
作者：王世贞
朝代：明
体裁：古风

野人睡起春冥冥，手书数卷皆酒经。秫成雀鼠已多耗，醅熟儿童先不醒。以兹卖文有余镪，趋向阳昌问醁�。吕君妙得仪氏法，柔旨之中饶典刑。勺勺流霞出缸面，点点湛露开灵扃。丹田去路有余润，华胥返驾无留酲。徐倾细釂窥妙理，焉用丝竹蛾眉青。报君新诗与君约，一月须酬双玉瓶。不然持螯卧瓮侧，有绳可缚长庚星。
吕舍人移疾归吴
作者：王世贞
朝代：明

松筠一在念，遂厌承明庐。自谓东方肉，何如张翰鱼。谁堪代供奉，君岂不中书。早晚山田熟，应誇计未疏。
君子行
作者：王世贞
朝代：明

莫以君子交，断绝小人欢。小人蓄疑毒，君子受其患。鲛蜃岂不雄，力能排丘山。所遇无完物，齿锷如刀镮。大造为馀种，置之溟海间。神龙不羞宅，喣沫各相安。所以太丘长，广道以自全。恻怆东京客，达者悲其贤。
听夜呗作
作者：王世贞
朝代：明

斋饭依八关，昏钟警诸妄。陈王演真呗，深公吐玄唱。清波徐潆洄，法雨渐调畅。振如迅霆激，细若游丝飏。哀籁流凡听，圆机转天吭。我闻青莲坐，妙法宣无上。魔王戢怨刃，龙女倾爱藏。如何旃檀刻，不睹梵音相。稽首悲宿因，誓心驱来障。
吴三皋倩应试金陵以通家子来谒得见新文赋慰赏之余走笔为赠
作者：王世贞
朝代：明

车门一入通家刺，遂有芳飔满坐回。骥子汗从千里见，凤毛文自九霄来。清标已足夸庭玉，大赋真成辨楚材。而父向衰吾已老，郤枝须傍两家开。
吴中迎春曲八首
作者：王世贞
朝代：明

十五女儿好容颜，恰似杨花太剧颠。贪过吴桥新水发，湿着罗襦不解怜。侬家少年来看春，绣帢雕鞍色色新。拾得金钿便骄惜，不道红妆恼杀人。弓鞋罗袜细温存，偏爱春泥印齿痕。看到阊门天欲暝，六街灯月照黄昏。今年冰雪太迟春，分外催花羯鼓频。行过贵家春不度，隔帘呼住打毬人。桥边宛宛双柳株，贾客蹀？千金驹。停鞭半醉道春好，笑入胡姬旧酒垆。青天幻出木兰舟，对对妖童发似油。齐唱采莲新乐府，高楼抛下锦缠头。白发田家一老翁，欲行翻更仗儿童。只问勾芒甚颜色，还呼社酒醉东风。帝城风物倍光华，却比吴阊少见花。解道天街春尚晚，不知先落五侯家。
吴中迎春曲八首·其一
作者：王世贞
朝代：明

十五女儿好容颜，恰似杨花太剧颠。贪过吴桥新水发，湿着罗襦不解怜。
吴中迎春曲八首·其五
作者：王世贞
朝代：明

桥边宛宛双柳株，贾客蹀？千金驹。停鞭半醉道春好，笑入胡姬旧酒垆。
吴中迎春曲八首其七
作者：王世贞
朝代：明
体裁：七言绝句

白发田家一老翁，欲行翻更仗儿童。只问勾芒甚颜色，还呼社酒醉东风。
吴中迎春曲八首其三
作者：王世贞
朝代：明
体裁：七言绝句

弓鞋罗袜细温存，偏爱春泥印齿痕。看到阊门天欲暝，六街灯月照黄昏。
吴中迎春曲八首其二
作者：王世贞
朝代：明
体裁：七言绝句

侬家少年来看春，绣帢雕鞍色色新。拾得金钿便骄惜，不道红妆恼杀人。
吴中迎春曲八首其五
作者：王世贞
朝代：明
体裁：七言绝句

桥边宛宛双柳株，贾客蹀�千金驹。停鞭半醉道春好，笑入胡姬旧酒垆。
吴中迎春曲八首其八
作者：王世贞
朝代：明
体裁：七言绝句

帝城风物倍光华，却比吴阊少见花。解道天街春尚晚，不知先落五侯家。
吴中迎春曲八首其六
作者：王世贞
朝代：明
体裁：七言绝句

青天幻出木兰舟，对对妖童发似油。齐唱采莲新乐府，高楼抛下锦缠头。
吴中迎春曲八首其四
作者：王世贞
朝代：明
体裁：七言绝句

今年冰雪太迟春，分外催花羯鼓频。行过贵家春不度，隔帘呼住打毬人。
吴人杜惠由小侯弃官归卧好谈玄理余时避地过从甚得赋此赠之
作者：王世贞
朝代：明

何必避名姓，雅无廛市风。少年结剑客，中岁礼壶公。白石贫家事，青山静者功。买田从此约，俱卧五湖东。岂谓窜身地，过从意不孤。以君初厌武，要我亦逃儒。细雨蒲团坐，荒畦竹杖扶。自言唯一事，频累酒家胡。
吴人杜惠由小侯弃官归卧好谈玄理余时避地过从甚得赋此赠之·其一
作者：王世贞
朝代：明

何必避名姓，雅无廛市风。少年结剑客，中岁礼壶公。白石贫家事，青山静者功。买田从此约，俱卧五湖东。
吴人杜惠由小侯弃官归卧好谈玄理余时避地过从甚得赋此赠之·其二
作者：王世贞
朝代：明

岂谓窜身地，过从意不孤。以君初厌武，要我亦逃儒。细雨蒲团坐，荒畦竹杖扶。自言唯一事，频累酒家胡。
吴使君邀饮沙头梅花下得扬字
作者：王世贞
朝代：明

使君露冕春行部，忽对梅花喜欲狂。积素乍为瑶岛色，轻红不散寿阳妆。停杯雪缓千林暝，拂袂风沾十里香。况是新篇饶藻逸，法曹那敢擅维扬。
吴侍御过访草庵言别
作者：王世贞
朝代：明

柴门厌烦暑，忽有一骢过。非以清凉地，将无霜色多。汝为真御史，吾久病维摩。莫羡冥鸿远，犹能挂网罗。
吴兴俞生者雅士多长者游晚得疾甚困而贫独与其所幸美人居沈伯麟为图之予诗纪焉
作者：王世贞
朝代：明

消渴文园竟若何，霅川秋色卧游过。门前旧客随金尽，镜里新愁上鬓多。空观不妨天女侍，小词犹要雪儿歌。君看阿堵神明在，遮莫雄心未耗磨。
吴兴慎侍御子正见访
作者：王世贞
朝代：明

须髯如戟气如新，不谓菰芦有此人。稷下书名齐慎到，郊居赋草示王筠。兰心不隔逢璚树，棠色无多愧白蘋。莫以浮家易来往，掩关吾计欲终身。
吴兴杂兴十首
作者：王世贞
朝代：明

倦骨风流减，清时月旦新。湖山堪卒岁，案牍动移旬。拙宦甘除目，虚名苦趁身。此方色犹菜，忍说郡厨贫。卤莽天心过，萧条国士知。一官堪自免，再出竟何为。粝饭供残牍，篝灯助小诗。不烦期马革，端合号鸱夷。接天唯白水，不枉唤湖城。桑月宴游少，茶山租税轻。秋冰瀹莼菜，晴雪鲙鲂羹。出入青油舫，真成画里行。为嫌十口累，伴影独寒灯。出暂呼官长，归仍似野僧。得来那一实，受处亦无凭。莫拟讴谣赠，身今少爱憎。吴兴古名郡，宦路亦清幽。苕冷尚书社，蘋稀刺史洲。地偏朝事绝，俗美寓公留。独愧乌程酒，虚名似督邮。湖山閒即出，风雨却归来。薄宦终诗草，藏名是酒杯。折腰斯世责，揽鬓异时才。物意吾能解，毋烦白简催。旧事停车得，遗风掌故传。鱼租钓台渚，火耨疁山田。乌鬼秋常放，蚕姬夜不眠。唯惭讼庭内，不得施蒲鞭。寄语诸乡曲，清贫好自誇。山田供老母，月俸上官家。荡口携来酒，天池寄得茶。止赢苕岘胜，饱看不为奢。掩卷将何道，凄其归思浓。名微真马走，官拙自龙钟。岁月辞何峻，乾坤老渐容。浮云众鸟去，落落一高松。上书知不报，解绶且谋归。嚄唶堪巾帼，婆娑忆布衣。酒如清渭水，莼似北山薇。薄晓诗名贱，于今未忍挥。
吴兴杂兴十首·其一
作者：王世贞
朝代：明

倦骨风流减，清时月旦新。湖山堪卒岁，案牍动移旬。拙宦甘除目，虚名苦趁身。此方色犹菜，忍说郡厨贫。
吴兴杂兴十首其七
作者：王世贞
朝代：明
体裁：五言律诗

旧事停车得，遗风掌故传。鱼租钓台渚，火耨疁山田。乌鬼秋常放，蚕姬夜不眠。唯惭讼庭内，不得施蒲鞭。
吴兴杂兴十首其三
作者：王世贞
朝代：明
体裁：五言律诗

接天唯白水，不枉唤湖城。桑月宴游少，茶山租税轻。秋冰瀹莼菜，晴雪鲙鲂羹。出入青油舫，真成画里行。
吴兴杂兴十首其九
作者：王世贞
朝代：明
体裁：五言律诗

掩卷将何道，凄其归思浓。名微真马走，官拙自龙钟。岁月辞何峻，乾坤老渐容。浮云众鸟去，落落一高松。
吴兴杂兴十首其二
作者：王世贞
朝代：明
体裁：五言律诗

卤莽天心过，萧条国士知。一官堪自免，再出竟何为。粝饭供残牍，篝灯助小诗。不烦期马革，端合号鸱夷。
吴兴杂兴十首其五
作者：王世贞
朝代：明
体裁：五言律诗

吴兴古名郡，宦路亦清幽。苕冷尚书社，蘋稀刺史洲。地偏朝事绝，俗美寓公留。独愧乌程酒，虚名似督邮。
吴兴杂兴十首其八
作者：王世贞
朝代：明
体裁：五言律诗

寄语诸乡曲，清贫好自誇。山田供老母，月俸上官家。荡口携来酒，天池寄得茶。止赢苕岘胜，饱看不为奢。
吴兴杂兴十首其六
作者：王世贞
朝代：明
体裁：五言律诗

湖山閒即出，风雨却归来。薄宦终诗草，藏名是酒杯。折腰斯世责，揽鬓异时才。物意吾能解，毋烦白简催。
吴兴杂兴十首其十
作者：王世贞
朝代：明
体裁：五言律诗

上书知不报，解绶且谋归。嚄唶堪巾帼，婆娑忆布衣。酒如清渭水，莼似北山薇。薄晓诗名贱，于今未忍挥。
吴兴杂兴十首其四
作者：王世贞
朝代：明
体裁：五言律诗

为嫌十口累，伴影独寒灯。出暂呼官长，归仍似野僧。得来那一实，受处亦无凭。莫拟讴谣赠，身今少爱憎。
吴兴访徐子与庐次作
作者：王世贞
朝代：明

溪回翠相袭，峰转青若招。西日残危堞，东风进轻桡。玄居在市廛，心清息诸嚣。图书尘苫壁，素旐何萧萧。念子虽茕然，犹能明久要。生死非异岐，浮沉信所遭。篝灯照华丝，斗酒为我劳。因怀阮嵇尚，悲至讵能消。引领俟明发，援笔摅长谣。
吴君家黄山中即其地别号凤源于是尤子求写图赠之而予系以诗
作者：王世贞
朝代：明

黄山七十二峰色，中有一峰成凤皇。皛皛飞泉出丹穴，雍雍中石谐清商。苍梧翠竹结终好，五彩九苞谁为藏。长离写图鹓雏咏，好逐虞帝栖阿房。
吴城送梁彦国大理左迁归岭南
作者：王世贞
朝代：明

江枫乍点逐臣桡，鸡骨逢君黯自销。三黜官从士师后，五噫人去伯通桥。愁中棣萼芳难采，梦里梅花路不遥。莫向墓田轻有誓，罗浮秋色转应骄。
吴子故泰伯之后思追至德自名曰守让而别号吴荆余为赋之
作者：王世贞
朝代：明

泰伯让天下，窜迹在荆蛮。虞仲表从兄，文身志亦全。季子让其国，归耕梁溪田。当其欿然时，自制造物权。奈何后代人，役役锥刀间。仰惭神明胄，俯愧夜气专。吴生感至德，千载思齐焉。无欲道恒尊，不竞心故闲。吾闻之孔经，当仁在师先。
吴孺子游人间仅一瓢后破书此慰之
作者：王世贞
朝代：明

吴郎手携长生瓢，自云巢许同消摇。偶然洗颍瓢破碎，赤手向余不得骄。男儿有身差足慰，况乃生无向平累。揖予竟作汝南游，别有壶中贮天地。
吴山人将遍游北边谒予索诗云元戎苏相公迎之
作者：王世贞
朝代：明

扩也负奇士，飘然辞帝京。乾坤双旅鬓，湖海一诗名。蹑履身犹健，论兵气未平。风尘沙海戍，雨雪蓟门行。雁已思南度，人今赋北征。褐衣春事晚，匕首壮心惊。旧识周司寇，齐名汉子卿。九关横却月，万里画长城。幕客金貂贵，军锋铁骑精。青油传夜色，白羽动秋声。感遇多投笔，逢时会请缨。燕然如可上，勒碣问班生。
吴山人见访值仆病甚谢客投诗为别勉尔奉酬
作者：王世贞
朝代：明

懒入应门倦，骄从伏枕生。天殊纵吾病，客岂借时名。河岳愁中起，风尘意未平。所馀青眼在，惆怅为谁明。
吴峻伯校诸生走笔二绝
作者：王世贞
朝代：明

群山秀色静临衙，日暖风微绛帐纱。万马自应空伯乐，千人重见屈田巴。何人东向坐诸生，倡雪悬河稷下倾。组练鎏戈霜一色，使君亲教五家兵。
吴峻伯校诸生走笔二绝·其一
作者：王世贞
朝代：明

群山秀色静临衙，日暖风微绛帐纱。万马自应空伯乐，千人重见屈田巴。
吴峻伯校诸生走笔二绝其二
作者：王世贞
朝代：明
体裁：七言绝句

何人东向坐诸生，倡雪悬河稷下倾。组练鎏戈霜一色，使君亲教五家兵。
吴峻伯过兼隐斋有作
作者：王世贞
朝代：明

隐囊纱帽竹间亭，浊酒弦琴眼自青。卷幔碧山堪入供，窥帘黄鸟故要听。垆香坐展来禽帖，茗椀谈过相鹤经。但道霅中家更好，野夫今夜客为星。
吴峻伯过兼隐斋有作
作者：王世贞
朝代：明
体裁：七言律诗

隐囊纱帽竹间亭，浊酒弦琴眼自青。卷幔碧山堪入供，窥帘黄鸟故要听。垆香坐展来禽帖，茗碗谈过相鹤经。但道霅中家更好，野夫今夜客为星。
吴明卿以再调至京值余方事家难不数数见也于其行聊以拟古歌二章赠之南冠楚音相对歔欷无复易水慷慨之致繇才气都尽耳
作者：王世贞
朝代：明

薰风如饴昼履霜，之子何役向河梁。哀鸿摧弦离披翔，有似游子不获宁。往遘千绪结中肠，欲言未言以彷徨。浮云踟蹰鉴我伤，谁言无情不见明。连城如山拉然崩，穿墉啸莽伏豺狼。鬼车旦鸣獝猖狂，嗟嗟独留殢高堂。黄河浊流限清湘，子今胡为厌故疆。浮云淡淡日就沦，请室漫漫何时晨。我欲偕子眇无因，美人如花玉为颜。妙舞黄鹄体仙仙，何以当笑黄金千。众女谣诼令亲疏，失身为君君不愉。空房迢迢清夜徂，东邻弃娃仲卿妻。生少不谐常独栖，兰摧璧陨委涂泥。兰摧璧陨宁再全，君恩虽逝犹当还。为君抵节歌盘桓，栈马当刍意流连。仰看北斗正阑干，迹往虞来伤肺肝。
吴明卿以再调至京值余方事家难不数数见也于其行聊以拟古歌二章赠之南冠楚音相对歔欷无复易水慷慨之致繇才气都尽耳其二
作者：王世贞
朝代：明
体裁：古风

浮云淡淡日就沦，请室漫漫何时晨。我欲偕子眇无因，美人如花玉为颜。妙舞黄鹄体仙仙，何以当笑黄金千。众女谣诼令亲疏，失身为君君不愉。空房迢迢清夜徂，东邻弃娃仲卿妻。生少不谐常独栖，兰摧璧陨委涂泥。兰摧璧陨宁再全，君恩虽逝犹当还。为君抵节歌盘桓，栈马当刍意流连。仰看北斗正阑干，迹往虞来伤肺肝。
吴明卿大参挟方山人仲美王太学行父以三月三日访我弇园与家弟敬美曹子念骐儿小集分韵得林字
作者：王世贞
朝代：明

□□风流可重寻，足音欢剧泪沾襟。不教剡渚成归易，为感南皮旧侠深。度曲遏云千树响，回桡弄水百花阴。兰亭故是吾家禊，名数依稀更竹林。
吴明卿雪山冰井歌
作者：王世贞
朝代：明

饶州磁缸莹不瑕，将乐块石霜？砑。无烦世尊诵贝叶，何必玉女揽莲花。左安雪山右冰井，凉思习习穿帷纱。殷红冽齿房陵李，沈绿沁腑青门瓜。中间别有清凉宅，在君四大君不识。赤脚高凌一万层，辘轳直下三千尺。中池之外无它润，太古以还唯一色。长安炙手殊可怜，骄日欲夺天公权。须臾火尽灰欲冷，惟有寸心犹自燃。与君共饱冰雪意，高枕鼓跌庄生眠。
吴明卿雪山冰井歌
作者：王世贞
朝代：明
体裁：古风

饶州磁缸莹不瑕，将乐块石霜�砑。无烦世尊诵贝叶，何必玉女揽莲花。左安雪山右冰井，凉思习习穿帷纱。殷红冽齿房陵李，沈绿沁腑青门瓜。中间别有清凉宅，在君四大君不识。赤脚高凌一万层，辘轳直下三千尺。中池之外无它润，太古以还唯一色。长安炙手殊可怜，骄日欲夺天公权。须臾火尽灰欲冷，惟有寸心犹自燃。与君共饱冰雪意，高枕鼓跌庄生眠。
吴桥道中
作者：王世贞
朝代：明

三辅行将遍，孤城客久稀。朔风深引幔，寒日淡沾衣。何物人堪老，浮名计总违。黄尘满天地，不点北山薇。
吴母六十寿言母长斋三十年有子富而好道筑净乐宫七真堂于齐云岩顶进士李元泾索句寿之
作者：王世贞
朝代：明

瑶岛蟠桃熟太迟，潘园诸种果无奇。何如别创朱明馆，取斸新荣碧玉芝。此日苏耽唯母供，它年盱孟有儿随。豪家水陆应何限，不贷西山景向移。
吴比部范太史邀游岘山二章
作者：王世贞
朝代：明

吴兴岘山色，不减襄阳紫。气馀清和候，人是东南美。亦有艖头鳊，佐之若下醴。炊烟隔岭出，渔唱菰芦起。醉谓故所知，何必羊叔子。改席延绪飔，披襟向晴昊。日染馀不水，烟平浮玉岛。顾见青芙蓉，了了透蘋藻。季重追旧欢，巨卿吐新好。勿云兴易尽，新月在前道。
吴比部范太史邀游岘山二章·其一
作者：王世贞
朝代：明

吴兴岘山色，不减襄阳紫。气馀清和候，人是东南美。亦有艖头鳊，佐之若下醴。炊烟隔岭出，渔唱菰芦起。醉谓故所知，何必羊叔子。
吴比部范太史邀游岘山二章其二
作者：王世贞
朝代：明
体裁：古风

改席延绪飔，披襟向晴昊。日染馀不水，烟平浮玉岛。顾见青芙蓉，了了透蘋藻。季重追旧欢，巨卿吐新好。勿云兴易尽，新月在前道。
吴江别子与先归迟仲蔚未至辱见贻有答
作者：王世贞
朝代：明

长桥握手惜分离，兴尽东风独解维。落日汝耽元礼棹，碧云吾拟惠休诗。江天柳暝行人小，泽国波宽度鸟迟。可向吴阊访踪迹，旗亭酩酊已多时。
吴江舟中送子与一绝得溪字
作者：王世贞
朝代：明

宝带桥头水，曾通罨画溪。只愁归路远，迟日未应西。
吴江赵令君特访我吴阊走笔得二绝句赠之
作者：王世贞
朝代：明

阊门祖道如干舫，谁似君侯一片情。此去吴江枫落候，好题红叶到留京。姑苏七邑总骚然，唯有吴江耐熟眠。不向西畴较收获，神明茂宰是丰年。
吴江赵令君特访我吴阊走笔得二绝句赠之·其一
作者：王世贞
朝代：明

阊门祖道如干舫，谁似君侯一片情。此去吴江枫落候，好题红叶到留京。
吴江赵令君特访我吴阊走笔得二绝句赠之·其二
作者：王世贞
朝代：明

姑苏七邑总骚然，唯有吴江耐熟眠。不向西畴较收获，神明茂宰是丰年。
吴生得神符治余少子士骏疟应手即愈走笔赠之
作者：王世贞
朝代：明

眼见儿曹病骨苏，将言无鬼未全无。少陵总有花卿句，不及吴郎一字符。
吴节妇吟
作者：王世贞
朝代：明

秦家女，吴家妇。东风吹折连理树，霜摧树枯凛如故。吴氏子，秦氏儿。东风吹长寄生枝，但令枝盛何足悲。儿能成名孙复显，吴家鼓吹迎旌典。五十馀年影语身，青灯白发不知春。九泉下见夫君面，犹是当时执手人。
吴虎臣谒予兄弟吴门将北访于鳞且云欲与汪中丞伯玉共建维摩精舍赋此赠别兼用示嘲
作者：王世贞
朝代：明

吴郎嗜酒好诗雅成癖，千金散尽家四壁。巷讥室谪了不关，瞪眼模糊向天白。自云得尚汪中丞，所愿更识历下生。王家兄弟亦不恶，四子者片语足定千秋名。以兹杖策来吴会，拟踏天门望沧海。白雪呼来片片寒，青春醉后堂堂在。中丞晚节师维摩，一宅施为窣堵波。吴也自称大檀越，其若囊中羞涩何。顾余亦有王珣宅，为君布金不盈尺。莫以庄严愿未酬，莲华会上低眉色。
吴趋行
作者：王世贞
朝代：明

太伯让周王，剪发窜蛮荆。季子守遗节，屈体臣后生。要离捐肢体，伍员抉目睛。岂若被裘子，兼复韬其名。言游佩端委，文学启休明。赁舂无凡客，门卒亦仙卿。震泽含变化，大海发精灵。焉类十室邑，步趋恒自矜。
吴郎行赠吴判官转浙藩都事
作者：王世贞
朝代：明

吴郎醉骂金陵席，骑马却赴通州谪。三载黯淡风尘深，始作江南幕中客。吴郎濩落偃蹇且莫论，尔是文定尚书孙。书生不及文定世，父老犹传孝皇事。洛阳长沙初拜相，华容浮梁互相让。九重握手赐颜色，万里君门若咫尺。是时文定称近臣，深谋密语上所亲。朝集凤池间委佩，即看鱼水更何人。由来大厦须梁栋，不独文章为世重。鼎湖忽攀龙驭髯，寰海但使苍生恸。只今相去四十载，万事那期一朝改。玉几沈深北极尊，金鱼寂寞青云在。呜呼往事生新愁，我歌吴郎双泪流。闻道君王思故剑，莫令衫袖湿江州。
吴长君七十长歌君大参明卿兄也
作者：王世贞
朝代：明

昔日杜甫成狂歌，自言四兄巢许伦。虽然龌龊家人语，能使千载传其真。吴卿今年六十五，汝兄七十貌更古。纵令湖海无拘束，稍袭衣冠傍规矩。朅来种秫兼种粳，手抄鱼经复酒经。有酒直寻长乐塸，得鱼且泊沧浪亭。闻道甔甀洞中石，移来半是愚公力。县官第不横索钱，野老何妨且争席。红颜宣发青方瞳，绿衫朱黻斑斓中。庭前参差几玉树，云表偃蹇双冥鸿。丈人得之必辞避，愚者是兄贤者弟。但呼尧世洗耳翁，何必要第五之名强骠骑。
吴门别李时养二绝
作者：王世贞
朝代：明

君为北客向南征，我是南人暂北行。阳鸟欲辞春燕至，那能不起故园情。怪汝深杯百不辞，夜央相对各凄其。朱门酒肉应无限，谁解将情向别离。
吴门别李时养二绝·其一
作者：王世贞
朝代：明

君为北客向南征，我是南人暂北行。阳鸟欲辞春燕至，那能不起故园情。
吴门别李时养二绝其二
作者：王世贞
朝代：明
体裁：七言绝句

怪汝深杯百不辞，夜央相对各凄其。朱门酒肉应无限，谁解将情向别离。
吴门遇子与见访分韵得今字
作者：王世贞
朝代：明

吴阊寒望郁萧森，李郭仙舟重古今。千里关河谁命驾，百年天地此披襟。中霄剑动延津气，白雪弦开郢国音。总道客星堪物色，春来萝薜恐难寻。
吴门遇朱公子扶母丧归有赠二首
作者：王世贞
朝代：明

吴阊钟动月初弦，骚屑悲风搅夜眠。不为斗间新剑气，何因得唤孝廉船。三匝啼乌无树依，江南春尽见霜飞。知君不领胡威绢，鸡骨支床一布衣。
吴门遇朱公子扶母丧归有赠二首·其一
作者：王世贞
朝代：明

吴阊钟动月初弦，骚屑悲风搅夜眠。不为斗间新剑气，何因得唤孝廉船。
吴门遇朱公子扶母丧归有赠二首其二
作者：王世贞
朝代：明
体裁：七言绝句

三匝啼乌无树依，江南春尽见霜飞。知君不领胡威绢，鸡骨支床一布衣。
吴门钱叔宝为吉安龙君作春江图予为作歌题赠
作者：王世贞
朝代：明

东风吹花绘吉州，江学城头吉字流。凤凰岭上挂飞瀑，片片并入桃花湫。春雷唤龙龙欲起，吸雾腾波几千里。明月犹衔颔下胡，蒸云却化鳞中水。东游扬子转入吴，洞庭君起钱唐趋。已看峥嵘露腾踔，岂少润泽回焦枯。钱郎画君在阿堵，点着君应便飞去。曲江红杏红刺天，是君为天行雨处。
吾娄江东西二潮俱会于学宫之傍邑侯徐先生居焉因自号曰会川而尤子求为之图
作者：王世贞
朝代：明

东西两潮水，各向一川平。不作淄渑异，还疑谷洛争。双龙骄欲斗，万马怒俱鸣。落似并刀剪，来添泮璧明。波臣车毂击，越女棹讴迎。舟楫才将老，烟波计已成。穴堪丹鲤出，天借白鸥盟。清泌衡门下，栖迟寄此生。
吾州有王三翁者沙人也年一百六常住明上人燕人也年一百四今秋眉州刘大瓢来访自言历三丁丑年百二十一度其状貌亦似百许岁人期以闰月之十二日会吾山园喜而有赋
作者：王世贞
朝代：明

三老三百三十岁，一农一道一山僧。俱称献寿来南极，直数生年到裕陵。长就鹤形骄婉姱，炼成松骨斗崚嶒。囊余伏翼千秋饵，手拄胡孙万岁藤。迤逦降庭犹恨少，依稀杖国向来曾。他年太学应亲割，今日清尊暂作朋。疏上壶关名是茂，篇留陌上姓为应。悬知太史占星象，厕我嘉弧恐未能。
吾州赵佥事先生伯京自号震洋盖即东海也先生官白下时白下诸名贤皆为之咏歌署题至图画其事四纪来则先生久游道山而诸贤亦无在者其嫡孙太学某出以示余不胜望洋之感因题短章于后而复志之
作者：王世贞
朝代：明

昔闻西竺言，于东有震旦。百谷万古输，黏天浩无畔。赤日蒸绮霞，光彩交凌乱。夫子钟其灵，少小富篇翰。齐汩摇地轴，泓渟茹星汉。群贤悉河伯，恍然失其观。是以必朝宗，骊珠挹无算。中乖仲尼志，遂兴鲁连叹。化鹏得逍遥，骑鲸归汗漫。焉睹云气中，期羡不相唤。
吾师宁斋先生南园牡丹之盛冠绝吴中而皆师之长郎君手植中有白牡丹一株曰尺素者尤奇丽因作长歌纪之并赠长君
作者：王世贞
朝代：明

三月一出游季园，千奇万丽攒雕栏。纷纷红紫尽辟易，中有一株白牡丹。初疑龙池宴，罢舞双成盘。又似洗头盆，暂卸天女冠。姑射寒生雪肤粟，郁仪风细霓裳单。河宗攻玉乍成斗，鲛室泪珠丛作团。优钵昙名亦浪语，璚花么么何足观。太真霞脸大醉色，睹此亦学江妃酸。举觞酬季郎，化工在手汝不难。得非扬州观头逢七七，又何必善和坊里延端端。即使宋人琢此瓣，百岁那得兹花看。老夫久寂寞，为尔暂为欢。再进金叵罗，属客莫留残。日落不落天阑干，欲去不去心盘桓，皎然秀色转可餐。他年倘许蕊珠会，别跨长离胜紫鸾。
吾郡太守朱公治行为天下第一天官卿言之上超拜淅省大参分理明越余老且病于其发也不获从父老攀挽之后仅以一诗为赠
作者：王世贞
朝代：明

明堂大计中兴年，蚤有除书下颍川。膏雨尚留吴地润，德星初傍越江悬。政成神雀飞还下，课最金鱼赐独偏。他日史臣循吏传，可容谁在次公前。
呈助甫
作者：王世贞
朝代：明

访我将何意，河山抱独愁。汝南无月旦，吴越有春秋。新序惭中垒，丰碑忆太丘。枫桥小时泊，争唤孝廉舟。
呈华明伯
作者：王世贞
朝代：明

得失区区事，相看弹指中。无论塞翁马，况是楚人弓。万态浮云变，寸心明月空。延陵何限色，西去有遗宫。
呈司寇山阴何公
作者：王世贞
朝代：明

天下名家有凤毛，中朝国士赠虔刀。青齐什二飞书下，淮海千帆转饷劳。相事衮衣还日月，主恩舟楫远风涛。何烦更藉王生语，廷尉贤声久汉曹。
周三俊郎时诵道书辞其舅学士公游南太学得绝句二首
作者：王世贞
朝代：明

十里珠帘出晓妆，长干春色待周郎。从他误曲毋劳顾，留得斋心奉紫皇。袖里南华与舅论，翻从玉润爱冰神。晚菘早韭山中味，慎莫夸他肉食人。
周三俊郎时诵道书辞其舅学士公游南太学得绝句二首·其二
作者：王世贞
朝代：明

袖里南华与舅论，翻从玉润爱冰神。晚菘早韭山中味，慎莫夸他肉食人。
周公瑕先生寿言
作者：王世贞
朝代：明

江左乌巾世所宗，墨花飞洒胜游龙。家家拂席延何点，处处磨碑待李邕。止酒不烦壶作隐，著书争羡笔为农。晚菘新韭周郎味，倘许山人作岁供。
周公瑕导余至胥口不能渡走笔有嘲
作者：王世贞
朝代：明

不烦风浪便回舟，兴尽真成王子猷。若遇鸱夷应大笑，笑君难作五湖游。
周公瑕登太山自于鳞所归岁暮访病夫海上有赠
作者：王世贞
朝代：明

岁晏寒扉傍日开，江昏独棹溯波来。还因东海云霞至，似挟中原岱色回。万事何人怜伏枕，千秋无恙起衔杯。宁论我退君能进，屈指重看御李才。
周君自大官令出太仆辽左飘然挂冠今年五十矣而颜尚童其婿一龙余从子也乞诗为寿
作者：王世贞
朝代：明

我爱周郎美，雅如王子猷。官閒骑曹马，兴尽剡溪舟。坐客中清圣，园租比素侯。白狼河畔雪，知不上君头。少日佳公子，中年贤大夫。自回司仆驭，祇忆步兵厨。入坐峰峰玉，挥毫字字珠。龟貂未全敝，时付酒家胡。
周君自大官令出太仆辽左飘然挂冠今年五十矣而颜尚童其婿一龙余从子也乞诗为寿·其一
作者：王世贞
朝代：明
体裁：五言律诗

我爱周郎美，雅如王子猷。官閒骑曹马，兴尽剡溪舟。坐客中清圣，园租比素侯。白狼河畔雪，知不上君头。
周君自大官令出太仆辽左飘然挂冠今年五十矣而颜尚童其婿一龙余从子也乞诗为寿·其二
作者：王世贞
朝代：明

少日佳公子，中年贤大夫。自回司仆驭，祇忆步兵厨。入坐峰峰玉，挥毫字字珠。龟貂未全敝，时付酒家胡。
周子家会稽狮山傍因以狮屏自号其游吴也诸生多从受经魏子请余赋之
作者：王世贞
朝代：明

会稽有狮山，之子庐其岫。生平富经术，所至必教授。精言散不乱，雄气摄群斗。坛专师利座，义夺法王吼。雾豹奚足言，云龙终有遘。何必拥皋比，诸生群且就。
周孝侯庙歌
作者：王世贞
朝代：明

周侯庙貌江之干，中天五六苍松盘。荒坟累累在其下，人云此地藏衣冠。长桥瞥见湿云合，南山不散腥风寒。只言蛟虎袪除易，谁道豺狼行路难。不独捐身报天子，亦要将心酬国士。时危豸角何处容，事去龙泉傍谁洗。白骨犹令老氐慑，赤囊翻助梁王喜。男儿一掷万事伸，惜哉典午天沈沦。生吴死晋君莫问，千秋豫让为何人。
周山人稚尊游豫章时己十余年矣今日忽访我金陵容鬓非昔而风范不衰复出吴兴徐生一札徐别亦十年屡有言其无常者似一日得两故人喜成二绝以赠稚尊时己丑之夏四月也
作者：王世贞
朝代：明

怜君双鬓已苍浪，意气能如客豫章。惟是长干顾新曲，有人知是旧周郎。十载南州徐孺子，几回梁月梦魂新。因君忽得双鱼信，一日真逢两故人。
周山人稚尊游豫章时己十余年矣今日忽访我金陵容鬓非昔而风范不衰复出吴兴徐生一札徐别亦十年屡有言其无常者似一日得两故人喜成二绝以赠稚尊时己丑之夏四月也·其二
作者：王世贞
朝代：明

十载南州徐孺子，几回梁月梦魂新。因君忽得双鱼信，一日真逢两故人。
周岁祀孝烈皇后陵朝辞有作
作者：王世贞
朝代：明

昨岁兹辰奉国艰，共惊霏雪点鹓班。六宫犹望回仙驭，中禁争传惨圣颜。此际金钿归别岛，早时玉盌閟南山。欲知天上凄凉景，日暮祠园松柏间。
周岁祀孝烈皇后陵朝辞有作
作者：王世贞
朝代：明
体裁：七言律诗

昨岁兹辰奉国艰，共惊霏雪点鹓班。六宫犹望回仙驭，中禁争传惨圣颜。此际金钿归别岛，早时玉碗閟南山。欲知天上凄凉景，日暮祠园松柏间。
周恭人悼亡
作者：王世贞
朝代：明

婉丽兼三德，辛勤佐一官。即知丹茀好，曾断素机寒。桂魄销何易，兰魂返更难。那堪悼亡鬓，此夜欲如潘。晓案犹闻举，春蚕未罢工。泉台人自玉，藜阁管堪彤。寂寞鱼轩冷，凄其蕙帐空。周郎能顾曲，慎莫唱离鸿。
周恭人悼亡·其一
作者：王世贞
朝代：明

婉丽兼三德，辛勤佐一官。即知丹茀好，曾断素机寒。桂魄销何易，兰魂返更难。那堪悼亡鬓，此夜欲如潘。
周恭人悼亡·其二
作者：王世贞
朝代：明

晓案犹闻举，春蚕未罢工。泉台人自玉，藜阁管堪彤。寂寞鱼轩冷，凄其蕙帐空。周郎能顾曲，慎莫唱离鸿。
周生为亡友王子馆甥颇有沦落之叹怆焉念旧为赠此诗
作者：王世贞
朝代：明

忆从维扬楫，风尘失而舅。幸馀延陵诺，不堕孝标口。玉犹当日润，璞更何年剖。恻怆今昔言，乾坤重回首。
周稚尊忽欲游五岳留我山园少时得一歌为饯且留之
作者：王世贞
朝代：明

周郎旧是菰芦人，北不能过长淮一问津。忽然瓢笠别我去，脚底五岳青嶙峋。吾闻太华不可上，望里莲花犹未真。恒山斗削大荒外，其址往往飘边尘。嵩高似宋襄，偶然执牛耳，兵力岂足当吴秦。何不西入蜀，置足青城问绝顶，雪岭远拂蛾眉颦。先朝特进太和秩，神宫帝阙纷金银。罗浮障色避冰霰，匡庐斗柄摇星辰。有山何必尽五岳，尚残天柱称昆仑。周郎且暂留，醉我祇园春。但石如拳水如盎，芥子可以藏吾身。君不见大鹏九万鴳仅尺，万古并作逍遥论。
周胤昌自金华丞入计迁太守赋此赠别
作者：王世贞
朝代：明

宣州醁醽琥珀斝，玉龙桥头为君写。试问百城山海间，何如半刺风尘下。仙人再见石作羊，童子重迎竹为马。唯有东阳旧日腰，总是工诗不堪把。
周进士移居贺之
作者：王世贞
朝代：明

周郎江左旧名流，况逐乌衣诸从游。通籍已分金马地，移家全傍玉峰头。门前问字开三径，坐里看山傲五侯。最是后庭琼树好，一枝仍报郤家秋。
周郎蚤夭项女未适而死殉之合葬于周
作者：王世贞
朝代：明

君是岐路人，女是父母身。父母业已许，那能不属君。君今既玉折，女岂独瓦全。生当愧白日，死当快黄泉。丹旐从东去，素旐从西来。两旐东西合，缠绵不得开。黄蘖化为松，那知苦中久。十六项家女，千年周家妇。君面女不知，女心君应得。不似郤家儿，仓舒浑未识。团栾女贞树，煜若银河洗。不似韩凭木，将情作连理。伯夷岂殷民，为殷表君臣。首阳一抔土，万古归其仁。我欲竟此曲，此曲悲且长。结为金与石，融为冰与霜。
周银台汝学携酒净海寺贻诗见赠时余适有太仆之除落句云云遂成答谢
作者：王世贞
朝代：明

江头初驻木兰舟，谁解携琴载榼游。三国声华公瑾早，六朝风物秣陵秋。诗成古刹寒堪失，酒尽长干暝欲愁。纵有除书君莫怪，马曹元自属王猷。
呼酒
作者：王世贞
朝代：明

草坐呦呦鹿，花含宛宛莺。祗应要从事，来此伴先生。醉即称中圣，衰从唤老兵。嗫嚅诗欲吐，只是畏浮名。
和东坡居士煎茶韵
作者：王世贞
朝代：明

洪都鹤岭太粗生，北苑凤团先一鸣。虎丘晚出谷雨候，百斗百品皆为轻。慧水不肯甘第二，拟借春芽冠春意。陆郎为我手自煎，松飙写出真珠泉。君不见蒙顶空劳荐巴蜀，定红输却宣瓷玉。毡根麦粉填调饥，碧纱捧出双蛾眉。搊筝炙管且未要，隐囊筠榻须相随。最宜纤指就一吸，半醉倦读离骚时。
和东坡颍师弹琴韵
作者：王世贞
朝代：明

轻澍濯月秋江平，劳师五指谱双清。飞霜片片堕征角，不辞身作爨下木。朱弦讵可依朱门，武陵博得安道嗔。道人胸中净于水，从此潮音难入耳。
和仲蔚元日诗
作者：王世贞
朝代：明

衡门启初旦，冉冉岁行益。节序人自欢，焉为同余寂。块然守一室，惆怅将至夕。天地虽更始，人生无终极。念欲昉乐端，忧怀纷如积。来者日以新，谁能返畴昔。余生愉在野，披睹中有获。托素毫翰林，千秋垂金石。逢掖足禦寒，岂必尽狐白。兴言实起予，偕子臞山泽。
和合驿
作者：王世贞
朝代：明

十年尘暗蓟门楼，万里风来汉使舟。挂席昼移横海日，鸣桡秋荡大河流。孤城奏角黄云合，远戍逢砧白雁愁。吾道岂应长踯躅，乾坤此去有沧洲。
和孙中丞登马鞍山韵
作者：王世贞
朝代：明

千山如笏拱朱楼，平楚将云势欲浮。见说兴公新赋就，坐令王粲亦销忧。独立缥缈之飞楼，词组能令紫气浮。却是岳阳题壁后，至今天下诵先忧。
和孙中丞登马鞍山韵·其一
作者：王世贞
朝代：明

千山如笏拱朱楼，平楚将云势欲浮。见说兴公新赋就，坐令王粲亦销忧。
和孙中丞登马鞍山韵·其二
作者：王世贞
朝代：明

独立缥缈之飞楼，词组能令紫气浮。却是岳阳题壁后，至今天下诵先忧。
和尚矶在采石道士洑在蕲水小孤中立焉
作者：王世贞
朝代：明

东是和尚矶，西是道士洑。那能教小姑，不就彭郎宿。
和峻伯蓬莱阁六绝
作者：王世贞
朝代：明

坐看红日映天鸡，曙色中原一瞬齐。雄观古来谁得似，昆崙高柱大荒西。虚无紫气映蓬莱，水落青天忽对开。已借鳌簪为岛屿，还从蜃口出楼台。绛节秋逢鸾鹤群，安期遣信欲相闻。袖中亦有千年枣，不羡瀛洲五色云。早晚苍龙自在眠，春波织就蔚蓝天。风雷忽捲秦桥去，日月还依禹碣悬。万乘秋风屈布衣，沧桑今古定谁非。田横五百应如在，徐市三千竟不归。君汎仙槎拟问津，我从东海学波臣。隋珠却坠双明月，鲸岛寒光夜夜新。
和峻伯蓬莱阁六绝·其一
作者：王世贞
朝代：明

坐看红日映天鸡，曙色中原一瞬齐。雄观古来谁得似，昆崙高柱大荒西。
和峻伯蓬莱阁六绝其三
作者：王世贞
朝代：明
体裁：七言绝句

绛节秋逢鸾鹤群，安期遣信欲相闻。袖中亦有千年枣，不羡瀛洲五色云。
和峻伯蓬莱阁六绝其二
作者：王世贞
朝代：明
体裁：七言绝句

虚无紫气映蓬莱，水落青天忽对开。已借鳌簪为岛屿，还从蜃口出楼台。
和峻伯蓬莱阁六绝其五
作者：王世贞
朝代：明
体裁：七言绝句

万乘秋风屈布衣，沧桑今古定谁非。田横五百应如在，徐市三千竟不归。
和峻伯蓬莱阁六绝其六
作者：王世贞
朝代：明
体裁：七言绝句

君汎仙槎拟问津，我从东海学波臣。隋珠却坠双明月，鲸岛寒光夜夜新。
和峻伯蓬莱阁六绝其四
作者：王世贞
朝代：明
体裁：七言绝句

早晚苍龙自在眠，春波织就蔚蓝天。风雷忽捲秦桥去，日月还依禹碣悬。
和张肖甫司马题王阳德使君阳湖别墅十咏 其一 知乐轩
作者：王世贞
朝代：明

鲸口初分玉涧余，金鳞点点跃青渠。欲知鱼乐无如子，曾向澄江梦作鱼。
和张肖甫司马题王阳德使君阳湖别墅十咏 其七 穿云峡
作者：王世贞
朝代：明

有时峡坼流云逗，有时云薄峰尖透。主人蹑屐伛偻归，剪得氤缊满双袖。
和张肖甫司马题王阳德使君阳湖别墅十咏 其三 纡青阁
作者：王世贞
朝代：明

小阁疏帘面面开，不知何处送青来。佛螺欲傍斜阳敛，那有珠丝系得回。
和张肖甫司马题王阳德使君阳湖别墅十咏 其九 筠阿馆
作者：王世贞
朝代：明

万条青玉逼云寒，余箨犹堪剪作冠。张廌莫跨居处好，王家亦自有琅玕。
和张肖甫司马题王阳德使君阳湖别墅十咏 其二 清凉界
作者：王世贞
朝代：明

从他赤日也清凉，室利南来是道场。不似石家金谷地，热心偏向绿珠忙。
和张肖甫司马题王阳德使君阳湖别墅十咏 其五 浮碧台
作者：王世贞
朝代：明

千寻碧皱倚空蒙，湖眼山眉态不穷。错讶楼台缘蜃气，中天涌出化人宫。
和张肖甫司马题王阳德使君阳湖别墅十咏 其八 超然台
作者：王世贞
朝代：明

旸湖千顷白云流，百尺隗俄在上头。欲语超然无可道，不牵尘世一丝愁。
和张肖甫司马题王阳德使君阳湖别墅十咏 其六 金粟岭
作者：王世贞
朝代：明

纷纷金粟万如来，移自西方七宝台。笑杀中秋灵隐夜，总令收得不堪栽。
和张肖甫司马题王阳德使君阳湖别墅十咏 其十 暑香亭
作者：王世贞
朝代：明

才歌白苎水生凉，脉脉柔风送暗香。记取郑公三伏日，碧筒徐吸紫霞浆。
和张肖甫司马题王阳德使君阳湖别墅十咏 其四 红雨蹊
作者：王世贞
朝代：明

天花争坠不黏身，下作东林红锦裀。却恨酒醒眠起后，悄然无计一留春。
和张肖甫司马题王阳德使君阳湖别墅十咏·知乐轩
作者：王世贞
朝代：明

鲸口初分玉涧余，金鳞点点跃青渠。欲知鱼乐无如子，曾向澄江梦作鱼。从他赤日也清凉，室利南来是道场。不似石家金谷地，热心偏向绿珠忙。小阁疏帘面面开，不知何处送青来。佛螺欲傍斜阳敛，那有珠丝系得回。天花争坠不黏身，下作东林红锦裀。却恨酒醒眠起后，悄然无计一留春。千寻碧皱倚空蒙，湖眼山眉态不穷。错讶楼台缘蜃气，中天涌出化人宫。纷纷金粟万如来，移自西方七宝台。笑杀中秋灵隐夜，总令收得不堪栽。有时峡坼流云逗，有时云薄峰尖透。主人蹑屐伛偻归，剪得氤缊满双袖。旸湖千顷白云流，百尺隗俄在上头。欲语超然无可道，不牵尘世一丝愁。万条青玉逼云寒，余箨犹堪剪作冠。张廌莫跨居处好，王家亦自有琅玕。才歌白苎水生凉，脉脉柔风送暗香。记取郑公三伏日，碧筒徐吸紫霞浆。
和徐荆州覆水歌
作者：王世贞
朝代：明

黄姑步头天如赭，帝遣丰隆策风马。使君莲叶轻且柔，长年醉颠不自由。须臾俯身谒河伯，为言时平莫轻掷。头毛曲局衣作结，使君莞尔岸人摄。忆初三月下荆州，峨岢巨艑横江流。青山百叠过一瞬，飞帆逐天天欲尽。门前小港拟黄河，人生咫尺饶风波。安危去矣勿复道，读君新诗为倾倒。真珠错落瞑光破，老鲛无声泪潜堕。不为生犀照夜央，宝藏空寒警深卧。
和梁公实暮春感怀
作者：王世贞
朝代：明

长安春尽万花稀，拍马愁随侠少归。畤里香烟晴不断，回中雪色昼长飞。时危岁月无行止，势定风尘有是非。吾道仅堪存执戟，故人今拟薜萝衣。
和王百穀怀出妾
作者：王世贞
朝代：明

离怀黯未分明，只忆郎君一句清。妾与书生俱薄命，花随春帝不长情。愁回樊素行时首，枉却红儿死后名。谁道两坊三百步，《阳关》分作断肠声。百穀曾有句云“书生薄命元同妾”，为袁少傅所重。
和王百谷怀出妾
作者：王世贞
朝代：明

离怀黯■未分明，祗忆郎君一句清。妾与书生俱薄命，花随春帝不长情。愁回樊素行时首，枉却红儿死后名。谁道两坊三百步，阳关分作断肠声。
和答陈太守师
作者：王世贞
朝代：明

白下多清咏，朱方岂倦游。为闲抛五马，余兴买扁舟。爱有银钩赠，惭无玉案酬。武林门外色，倘许故人求。
和肖甫司马题旸德大参东园五言绝句十首 其一 最景园
作者：王世贞
朝代：明

归仗日月余，细割湖山胜。未论帝释园，人间许谁并。
和肖甫司马题旸德大参东园五言绝句十首 其七 专旭楼
作者：王世贞
朝代：明

当头一镜悬，出没两轮疾。为借山色来，不作寻常日。
和肖甫司马题旸德大参东园五言绝句十首 其三 苍雪坞
作者：王世贞
朝代：明

团云变晴色，古木郁苍苍。未酬郢里倡，且奏梁园觞。
和肖甫司马题旸德大参东园五言绝句十首 其九 右军池
作者：王世贞
朝代：明

水是右军池，人是右军裔。白麻昨夜干，黄庭榻来未。
和肖甫司马题旸德大参东园五言绝句十首 其二 团云径
作者：王世贞
朝代：明

白云滃作团，回风吹不散。截置一钵中，与作山僧饭。
和肖甫司马题旸德大参东园五言绝句十首 其五 挹华轩
作者：王世贞
朝代：明

水木旦夕华，兹轩巧相挹。为怜眉宇清，不惜琴樽湿。
和肖甫司马题旸德大参东园五言绝句十首 其八 飧英馆
作者：王世贞
朝代：明

人见黄菊开，几见黄菊落。欲得诗脾清，摘英和露嚼。
和肖甫司马题旸德大参东园五言绝句十首 其六 爽然堂
作者：王世贞
朝代：明

披襟纳雄风，咽如吸清冷。主人不喜醉，醉亦易为醒。
和肖甫司马题旸德大参东园五言绝句十首 其十 通华径
作者：王世贞
朝代：明

峭茜青葱间，所得亦已足。忽转天地开，锦绣匡山谷。
和肖甫司马题旸德大参东园五言绝句十首 其四 丛兰馆
作者：王世贞
朝代：明

幽馆寻欲迷，赖尔同心引。任是当门生，欲锄还不认。
和肖甫司马题旸德大参东园五言绝句十首·最景园
作者：王世贞
朝代：明

归仗日月余，细割湖山胜。未论帝释园，人间许谁并。白云滃作团，回风吹不散。截置一钵中，与作山僧饭。团云变晴色，古木郁苍苍。未酬郢里倡，且奏梁园觞。幽馆寻欲迷，赖尔同心引。任是当门生，欲锄还不认。水木旦夕华，兹轩巧相挹。为怜眉宇清，不惜琴樽湿。披襟纳雄风，咽如吸清冷。主人不喜醉，醉亦易为醒。当头一镜悬，出没两轮疾。为借山色来，不作寻常日。人见黄菊开，几见黄菊落。欲得诗脾清，摘英和露嚼。水是右军池，人是右军裔。白麻昨夜干，黄庭榻来未。峭茜青葱间，所得亦已足。忽转天地开，锦绣匡山谷。
和苏长公南华寺韵
作者：王世贞
朝代：明

身自祖戒来，未识祖戒面。偶然赖拈出，一见不再见。紫马白玉堂，所得等露电。鲸海人鲊滩，厥药始瞑眩。悔不先师禅，荡荡一白练。濡首六欲尘，惊心九重谴。云胡岭外归，绮语纷如霰。但使能所空，何烦焚笔研。
和苏长公妙高台韵
作者：王世贞
朝代：明

佛印老秃翁，片言拄苏子。禅床咫尺间，忽掷千万里。不解弦中调，如风过牛耳。却望妙高台，嵯峨插天起。俊雕摩空没，波平四如砥。意气稍得舒，归来对隐几。卷我广长舌，避汝坚利齿。初若锥遇锤，契则针投水。欲识苏子谁，长爪梵志是。不向无智生，宁向有智死。
和陈玉叔大参雪夜见怀之作
作者：王世贞
朝代：明

射堂飞霰点朱衣，拥鼻微吟念采薇。岂谓剡中游客尽，端因郢曲和人稀。渔蓑此夜寒从剧，鹤氅当年貌已非。犹记醉呼儿辈语，五陵豪侠臂鹰归。
和韵题扇头梅花
作者：王世贞
朝代：明

铜坑万树玉横斜，月洗烟笼领岁华。棹过酒船无好句，至今犹自负梅花。
咏大佛又得身字
作者：王世贞
朝代：明

何来布金地，螺髻插星辰。谓尔原无相，怜予亦幻身。泥洹去兜率，舍利落微尘。不见台城叟，终为有漏因。
咏徐园瀑布流觞处
作者：王世贞
朝代：明

得尔真成炼石才，突从平地吐崔巍。流觞恰自兰亭出，瀑布如分雁荡来。片玉挂空摇旭日，千珠蹙水沸春雷。醉能醒我醒仍醉，一坐须倾一百杯。
咏戍卒
作者：王世贞
朝代：明

夜静风高角自鸣，铁衣长挂酒频倾。细君莫厌离家语，争道明朝又出兵。岁岁从军出酒泉，未知何日勒燕然。相逢莫更嫌衰贱，多少黄沙掩少年。乍逐春风上帝畿，如何短棹乂将归。看君身似潇湘雁，不厌年年南北飞。潞水驿前双画桡，送君频上又相邀。征衣半湿离筵酒，心到阊门第几桥。推枕春林送曙莺，渐惊虚白上窗棂。书尘贫病无他业，一卷黄庭内景经。萧疏病骨怕逢秋，伏雨斜风到枕头。一夜芭蕉恼不彻，他自无情我自愁。
咏戍卒 其三 送蒋子南归
作者：王世贞
朝代：明

乍逐春风上帝畿，如何短棹乂将归。看君身似潇湘雁，不厌年年南北飞。
咏戍卒 其五 病起
作者：王世贞
朝代：明

推枕春林送曙莺，渐惊虚白上窗棂。书尘贫病无他业，一卷黄庭内景经。